url: =Lungdamkohna - Rev.Pau Khan Khai te innkuan tung pan\nAkua mapeuh kumthak thupha kongpuak masa hi.Ko innkuan leh adiakin Zomi Pasian nasem te adingin thu hongngetsak akua makhempeuh te tungah lungdamna thu kong pulaak nuam mahmah hi.Abeisa kum 27 sung Topa\nlenggah huan nasepna sungah Zogam pan kipanin Kawlgam leh leitung muntuamtuam ah Topa hongitna Lungdamna gospel thu kapulaak khak manin kalungdam lua hi.\nPasian in leitung bup a om Zomi khempeuh a itna tawh hongtuam den henla,kum 2014 sungin Topa hoihna imai ah hong paikhol henla, lametngam loh thupha tawh hong dawntuah tahen. Adiakin US gamsunga om Zomi Pasian nasem te, Zomi makai tuamtuam te leh Zomi akua mapeuh tungah lungdamna thupha kongpuak masa ciat hi.\nPasian hoihna in mimal kim tungah hong tung den tahen.\nKum 1993 akipanin kalunggulhna leh kanu hongkam vaikhakna ombangin kum 20 hong cinkhit ciangin Topa geelna tawh sang zom kik thei dingin hunpha kangah manin kalungdam a, innkuan mimal 6 kavek pi un Jan 12 ,2014 ni in Nashville khuapi kongtung thei uhhi.\nKa sangkahna ding pen- Southern Baptist Theological Seminary hi in Louisville khuapi sung Kentucky state ah om hi. Zomi te adingin sangmang ipu Thuam Hang leh Pau Suan te Rev. Vial Nang te tui aphum sangmang Dr. East in 1897-1901 kum 4 sung asangkahna mun ahih manin kalungkim deuh hi. Zomi te maban adingin tangthu thak akipan daninmkangaihsun a ka lungsim hong nuam pha mahmah hi.\nInnkuan kim in Nov 26,2013 ni in F1 & F2 visa kangah uh a, Jan 10,2014 ni in innkuan kim in Yangon pan kong dingkhia thei uhhi. Bangkok - Taipei - LA - Charlotte leh Nashville te cidamtakin kongtung thei uha kalungdam mahmah hi. Nashville a Agape Mission Church pawlpi ten vaitunna vaidawnna in voktal tuk 5 khat honggawh\nin saliang hongpia lai uha lungdamna kigen zolo liangin gamdang ah saliang ka san masakna ahihi.\nKa omna ding uh pen Louisville hi in Jan 13 ni in innkuan kim in omna lam zuanin Agape pawlpi mawtaw leh Sia Paulian ten hongkha uhhi. Topan lem asak leh Zogam ah March kha sungin kaciah kik sawm a,\nZogam leh Zomi te adingin nakpitakin sep phat mahmah dingin\nZosiam nasepna leh Agape Tuitionnasepna akipanin Zogam a Lungdamna gospel thu tangko nasep pen abeisa sangin sep semsem zawk dingin kathu ngetna hi.Kum 2013 sungin Zogam ah Pasian hehpihna tawh 13 vei ka zin thei a kalungdam mahmah hi.\nKum 4 sung bang US gamsung a omding geel kahih manin kum 4 sung in Pasian in Zogam leh Zomi te adingin nahoih namanpha tampi hongsepsak zawh ding pen kalunggulh leh kathungetna ahihi.\nTopa Pasian in leitung bup a om Zomi te thupha hongpia henla, mite adingin adiakin ikhua itui leh igam ilei adingin thupha naak hongsuak sak tahen cih ithungetna hisak ni.\nHih sangkah na dingin hongdeihsak deuh Rev.Pau Khan Lian leh akisam sum leh paai tawh vai honghawmpih Rev.Dr.Tun Cin Kap leh Pa PauPeek te tungah lungdamna lianpi kako phapha nuam hi.Thungetna leh vaikhat\npeuhpeuh ah hongpanpih khempeuh tungah zong lungdam mahmah na kongpulaak nuam hi.\nZomi te gamdang itunna pen:\n1. Anungta Pasian I phawk semsemna hisak ni.\n2. Anungta Pasian bawlsa thupha te isan semsem na hisak ni.\n3.Anungta Pasian tung pan pilna siamna ingah semsem na hisak ni.\n4.Anungta Pasian kammal tawh inuntak zawh semsemna hisak ni.\n5.Minam dangte ngeina hoihlo te kizosak kei ni.\n6. Minam dangte kalsuandan hoihlo te nuntak pih kei ni.\n7.Minam dangte nupa kal kizopdan hoihlo te ngaihsut in neikei ni.\n8.Nulepa zahtakna te nosuak sak in Pate ni, Nute ni bawlpha pha ciat ni.\n9.Ipilna isiamna te igam ilei adingin zatsawm ciat ni.\nTopa in ahoihna tawh hong tuam ciat ta hen ,


timestamp: atn

url: =Thuthak tomkimcing May 16, 2014\nA. Census min khumna Application From Nay Pyi Taw tung kimta\nMyanmar gambup mimal leh innsung neihsa kisimna laidal khempeuh Nay Pyi Taw khuapi Ministry Of Immigration and Population ( MOIP) zum vankoihna saalpi ( Store) tung kimta hi. Gambup mimal simna thusapi U Khin Yee leh U Win Myint te in 16 May 2014 ni in hoih tak van kepzia senhzia diktak sittel na nei uhi. Gambup census minlakna khawk 81000 pan in nasem te in Nay Pyi Taw puaktun khinzo ahihi. Tulaitak in Optical Mark Reader/ Recognition ( OMR) 18 set te zang in suun leh zaan in sayin bawl sak ta uhi. Sayin encik ding in England, Netherland, Kenya, Malawi gam te pan Census Sayin encik siam mipil tawh tawh sem khawm ding uhhi.\nB. Chin media nasem te a 3 veina kimuh khopna neiding\nHongtung ding 21-27 May ,2014 hunsung in Chin Media nasem te Hakha khuapi Chin Christian College ah kimuh khop na neih sawm uh hi.\nGamsung gampua pan in Media lam Awging tawh media nasem, Aliim tawh media nasem, laihawm natawh media nasem te samding in gel uh hi. Tuaban ah Chin State thunei te zong kihel in kihokhop theih ding vaihawm hanciamlai cih ki thei hi.\nC. Kawlgamsung mipi sinso kik ding Tein Sein patau\nNLD leh 88 Siamsin makai teng 17 May 2014 ni 8:00Am pan 10:00 Am Yangon om Bo Sein Maan tualpi ah mipi tawh kimuhna leh 2008 thukhun sungpan pohmah 436 na mun bawlphat puahphat ding vai thutang ko ding ahih na dung zui Tein Sein in gamsung mipi kisinso kik ding pautauh na thu Mandaly apai in heem gen hi. 18 May 2014 ni teh Madaly ah ASSK, 88 Makai te pai in Aung Pen lee tualpi ah zong bawl lai ding uh hi.\nD. USA in Kawlgam sumbawlna vai kumkhat Ngawlmek kik\nUSA in Kawlgam sumbawlna ngawl meek kik na kum khat khinto kik ahih man in Kawlgam in USA tawh kilawmtat na tawh kipawl kinung hei kik hi ci in phunsan sim pian hi. US in ahih Myanmar in Rakhine state vai NCCT leh MPC vai zekai sa ahihna tungtawn in themkhat Ngawl meek kik na thu phuang khia hi.\nE. ZoRO makaihna tawh Champhai Ngeina laam pawi kibawl ding\nZoRO Makaih natawh hong tung ding 2014 August kha 7-8-9 nithumsung Zomi International Cultural Festival bawl ding in gelna nei uhhi. Tua mun ah Zo laam namkim,atuamtuam kilak ding cih kiza hi.


url: =Troubleshooter - NontonFilmDVD\nHome ➠ Film Satuan ➠ DVD Satuan Korea ➠ Troubleshooter\nJanuary 31, 2011 DVD Satuan Korea 25 Views\nPemain: Seol Kyeong-gu, Lee Jeong-Jin, Oh Dal-soo, Moon Jeong-Hee, Joo Jin-mo-I, Lee Sung-min\nA mysterious man then calls Kang Tae-Sik and offers to clear his name if he kidnaps a high-profile lawyer embroiled in a political scandal. Even more mystifying, the caller is constantly aware of Kang Tae-Sik’s every move.\nAction Crime Joo Jin-mo-I Lee Jeong-Jin Lee Sung-min Moon Jeong-Hee Oh Dal-soo satuan korea Seol Kyeong-gu Troubleshooter 2011-01-31\nKata KunciAction Crime Joo Jin-mo-I Lee Jeong-Jin Lee Sung-min Moon Jeong-Hee Oh Dal-soo satuan korea Seol Kyeong-gu Troubleshooter\nPrevious Secret Reunion\nNext The Housemaid


url: =Lamka Buaina Tawh Kisai :: ZOMI DAILY\nposted on 2 September 2015 at 2:03 am Lomkholna: Lamka, News, Thangboi, Zomi\nTulai Lamka buaina huhau in hih lai kagelh ciangciang Zomi mi 8 in sih lawh khin aa tua mi 8 lak ah kum 12 aphapan naupang khat zong kihel hi.\nNgaihsut leh sepding pawl khat om ahih man in ka theihtawp in hih thu tawh kisai hong suut masa ning.\nTukum June kha ni 4 ni in Naga thautawi lak ah ahatpen nihna ahi NSCN (Khaplang) makai in India galkapte Chandel district (Moreh lam) ah ambush uh aa India galkap 18 si hi. India zong hehlua ahih man in a comando te zangh in Naga leh alawmte’ omna kawlgam sung dong lut in a camp te uh 2 haltum sak in Naga galkap 40 val that uh hi. Tuaban ah July 16 ni in akhat veina India-Myanmar Joint Consultative Commission ah India gamdang vuanzinu H.E Sushma Swaraj in Kawl gamdang vuanzi Wana Maung Lwin’ tung ah hih Naga makaite ahi SS Khaplang, Nikki Sumi leh adang 2 te India kumpi’ khutsung ah a apna ding in ngetna nei hi.\nJuly 26 ni aa kipan ni 4 sung kawl galkap mang Min Aung Hlaing India va hawh hi. PM Narendra Modi, Defense minister Manohar Parri Kar leh Army chief Dalbir Singh te tawh zong kimu uh aa, India kumpi alangpang thautawite dona ah akisap leh kawlgam sung nangawn ah luttheih cih ki thukim uh ci’n hong ging khia hiauhiau hi.\nAugust ni 3 ni in India kumpi leh Naga thautawi lak aa alianpen ahi NSCN (I-M) te’n kilemna Peace Accord 7, RCR Residence, New Delhi ah hong bawlta mawk uh hi. Kum tampi sung vial 80 val vei bang akikup khit uh ciang vua hong ki thukimzo pan uh ahi hi. Tua ki thukimna ah abuaipih penpen uh leh thuhaksapen aa ki ngaihsun ahi “Integration of all Naga-inhabited areas” acih Nagate omna khempeuh gawmkhawm ding cih hong kihel mawk hi.\nIh buaina hong kipatna atung aa teng hang hi.\nUSDP te ih hawmthawh mahmah sam hang in USDP palai ahi Pu Neng Khen Pau/ Sia Nee Pau in Naypyitaw parliament ah Meitei te’ thu dotna hong neih giapna hang leh ZRA in ahunhun in va nawk zeel in Zomi te’n lampi tuamtuam tawh lungphona ih neih ciang in Zogam ah meitei te koih nawnlo uh aa Naga lak Layshi lam ah koih phei uh hi. Tua lam ah meitei te tul 30 bang omta ci hi.\nTuin meitei te’ pute ahi NSCN(K) te India in nak suamsàwm luata ahih man in abukna ding uh angaihsut uh kulta hi.\nNaga leh India kumpi’ ki thukimna Peace Accord dan in pai leh meitei gam bei ding hi.\nHih Naga te tawh ih kido sangin Zomi te tawh kido leng baihzaw inteh ci uh hiding hi.\nTu aa ih MLA te’ nialngamloh pen taksuah ding hileh ih pu ih pa’ satsa gam ah lengla/pemta asuak ding ih hi hi.\nAhi zong in hih Bill (muucian/ မူၾကမ္း) pen amau’ pyihtaungsu hluttaw ahi parliament in akipsak kik kul phot lai hi. Parliament in gam thukhun (constitution) tawh kituak kei ci’n nial leh amai hiziau hi.\nTua ahih man in akip lohna ding in ih hanciam kulding hi.\nBangci sep ding ?\nZingciang (2 Sep) in Delhi aa om Zomi te’n nitak nai 2 pan nai 6 dong parliament street ah lungphona nasia tak in neiding uh hi.\nShillong aa om Zosuan teng (a Mizo a Kuki om nawnlo) in zong sun 12 aa kipan nasia tak in lungphona nei ding uh hi.\nLei kiuli aa om Zomi te’n zong ih omna gamtek aa India sikzum (ambassy) ah ngetna ih neihtek ding kisam mahmah hi. Hih Bill a pass lohna ding in Central Government in ong huh un cihding himai hi.\n1997 ih buailai in zong India kumpi in 1896 kum aa kibawl Chim Hills Regulation Act a paulap mah bang in hih Bill zong Indian Constitution tawh kituak hetlo ahih lam hong genpih na ding in ih thuum/nget ding himai hi.\nHih thu ah hong makaih ding in ZIUSA muanna tak tawh acial hipah hang\nZomi it akuama peuh in thasial hetlo in sikzum ah na napai tek ding un hong cial ing.\nZomite Pasian in hong gualzawhpih hen\nMung Lan Thang/ Thangboi\nPrevious: Muanpu leh Manno – 12 ~ Hau Za Cin\nNext: Muanpu leh Manno – 13 ~ Hau Za Cin\nThawng bawi kipgen says\nHi lua ei maw,i pu i pa sat sa gam namdang te pia lo ea maw, thang boi Houkip,\nZam Thang says\nLamka MP Te in bang hang in a kam uh cip, bang hang?..,!\n“Pasar Malam” ah naupang kimawlna en in aom numeino kum 3 khat mawtaw in taihlum


url: =ZOGAM CHRISTIAN TANGTHU. - Laibu Saal\nHome > Thuluui/Articles > ZOGAM CHRISTIAN TANGTHU.\nZOGAM CHRISTIAN TANGTHU.\nBy - Sia Lang Khan Mang.\n1899 kumin America gam panin nupa khat Kham tung gam Hakha khua manawh in Thayetmyo panin hong dingkhia uh hi. Thayetmyo panin Chindwin Gun zui in Gunkhawm (Kalewa) khua hong tung uh aa tua panin Tuikaang (Myittha)Gun naak lam zui in haksatna tampi thuak in Kawlpi khua gei Hai Khua (Pyinda Seik) dong gunkuang hong tuangto uh hi.\nKawlpi khua panin tai 120 val a gamlatna mun Hakha khua zuan dingin mualtung lam hong manawh uh hi. Mualtung gam lokho mite in lothak zuanin, a lo halna uh meikhu in mun khempeuh tuamin khuamui kai zilzial hi. Thayetmyo panin hong kipat khiat khit uh kha nih dektak ciangin bii-inn vive 300 bang ding apha khua - Hakha khua hong tungto uh hi.\nTua nupate in ih Zogam a Pasian thu lungdamna thu hong puak masa America sangmang (missionary) Arthur Carson le Laura Carson te ahi uh hi. Amau nupa tawh Kayin mi sangsia Thra San Win hong tonpih uh hi. Hakha khua ah British te galkap bu thum in na dawn uh a tua zan Hakha khua sung suang-inn awng khat sungah giak uh hi.\nTua zan (March 15) ciangin Mrs. Laura Carson pen gim lua le lungkia lua kisa- in hong kap khia depdap hi "Hih lai mun peuhmah ah kei ka khantawn koici om thei peuhmah ding," a cih ciangin a pasal Arthur Carson in hehneem aa, "Laura aw, lungkia ke'n. Ih thu bulphuh: Kei hong thahatsak Khazih hangin na khempeuh ka hih thei hi, cih thu phawk in." ci hi. Tua a kipan in Carsonte nupa in Zomite Topa' lamah a ngah theih nadingun lungkip tak le lungkho takin nasep hong kipan uh hi. Thra San Win in Hakha gam sungah nasep hong kipanin, a dang Kayin sia ahi Thra Shwe Zan in Sihzang gam Khuasak khua ah lai hilh le Gupkhiatna thu gen hong thuah hi. Tua nasepna hangin Khuasak khua Pu Thuam Hang le Pu Pau Suan le a zite uh Zogam panin Christian suak masa-in kiciamteh hi.\nTua hun sung mahin Thra Po Ku in Tedim gamah, Maung Gone in Falam gam Laizo khua ah Pasian thu gen kawm le lai hilh thuahin Topa' na hong sem uh hi. Tuate zomin Kayin Sia pawl khat hong tun behin Thra Po Aye in Lumbang khua ah, Maung Lun in Zokhua, Maung Kya in Thantlang le Thra Kyi Ghine in Haka khuate ah hong sem uh hi.\n1902 kumin Zato Mang (Medical Missionary) Dr. East hong tungin a kisam mahmah ahi cidamna lam Zato Siavuan a sep khawmin Lungdamna thu tangko in Zogam mun khempeuh ah hong zin kawikawi hi. Dr. East in a cidam lohna hangin a sau veilo in America gamah va ciahkik pak aa, 1904 kum ciangin aneih thak a zi tawh hong tungkik in Hakha khua a thak a zi tawh hong tungkik in Hakha khua ah lupna 20 (20 -beded) Zato khat hong lam uh hi. Dr. East in Zogam sung a Christian suak masa Pu Thuam Hang le Pu Pau Suan a zite tek uh tawh tuiphumna pia hi.\n1905 kumin Hakha sangnaupang Sia Khaw in Khazih a ding khensatna nei in Christian hong suak hi. Kumthak zing sangin Sangmang huang sung bual neu khat sungah tui kiphum hi. 1906 kum ciangin Zanniat mite lak panin Thang Tson le a kum kik ciangin Ngawn mite lak panin Tsong Khan te ki tuiphum uh hi. Tedim, Falam le Hakha gamte panin a zomzom in mi tampi hong ki tuiphum uh hi. Ahi zongin Zogam khanglam Matupi, Kanpetlet le Paletwa gamte ah bangmah kisem nai lohi.\nTua bangin Topa' nasepna lawhcing dingin hong kipat laitakin 1908 kum April kha ni 1 ni in Arthur Carson pen gil-peeng natna tawh thakhat thu-in hong sivat aa, Hakha khua ah kivui hi. Carson in a sep sungin mihing 100 val Topa' lamah hong kihei in tuiphumna nei uh hi. Arthur Carson a sih khit ciangin a zi Laura Carson in kum 12 sung a pasal nasep zom to in cidam lohna hangin 1920 kumin a gam zuankik hi.\n1908 kum Christmas khitdeuhin Dr. Herbert Cope le a zi hong tung to uh a Carsonte nasep hong zom uh hi. Cope te hong tun madeuh in Dr. East' zi pen America gamah ciahin, kum khat khit ciangin a pasal Dr. East zong dam lohna huhau mahin ciah leuleu hi. 1901 kum ciangin Zato nasem dingin Dr. J.G.Woodin le a zi hong tung hi. Cope zong Hakha panin Tedim ah hong kituah hi.\nTua bangin a om sung teng hong kikhen uh a, Cope te nupa Tedim ah, Woodin te nupa zato lam le Mrs. Carson in lai hilh lam tawh thuah in na hong sem uh a Topa' Lungdamna Thu Zogam bupah hong kizeel hi. Hih bangin Tuiphum Pawlpite' nasepna tawh pawlpi thak\ntampi hong kibehlap in 1924 kum ciangin pawlpite amau le amau ding khop zo dingin hong pawl cing zawdeuh ta hi.\n1915 kum in Christian mimal 150, tua khit kum 3 khit ciangin Hakha gam bekbek ah mi 600 val pawlpi 8 hong phato hi. Mrs. Carson in Lungdamna Thu Bu li le la dawng 26 kihel Biakna Labu ding Hakha Kam-in hong teikhia hi. Dr. Woodin in a cidam lohna hangin Biakna Zato kizomto zo lo suak hi.\nKayin Sang siate panpihna tawh Biakna Sang mun tuamtuam ah kiphuan in,\nSiate in lai hilh kawmkawm in Pasian Lungdamna Thu tangko kawikawi uh hi. Dr.\nCope in Sanga zat ding laibu (Text Books) te hong bawl banah sang lam nasep tawh\nhong thuahto ahih manin Britist Kumpi in Sangmang (Inspector of Schools) tavuan na\nTua a kipanin Biakna thuhilh sia (Missionary) te tuni dongin "Sangmang" ci in kilo suak hi. Tua bang a min phatna tazeih "Kaisaer Hind Medal" pia in, a khual zinna sum bei teng zong sik uh hi. Tua banah a masa pen tadensa "Thu kizakna" zong na hawmkhia hi. 1922 kum ciangin kumpite tawh thu kimna kinei in Biakna Sang khempeuh Kumpi Sang kisuak sak hi. Biakna Sang a sem Kayin Sia teng zong Kumpi Sang sia suakin kumpite in khasumin guai uh hi.\n1925 kumin Dr. Chester U. Strait te nupa Hakha khua hong tung uh a 1928 kumin Lai Siangtho Sang hong pankhia uh hi. Lai Siangtho Thak zong Hakha lai in hong teikhia uh hi. Dr. Cope in Hakha lamah khual a zin laitakin a cina-in June 11, 1938 ni in Topa' kiangah hong zuatsan hi. Amah in Zogam a dingin a hun kum 30 val hong zang khia hi. Dr. Cope a sih khit ciangin ama nasep zom dingin Franklin O. Nelson te nupa 1939 kumin hong tungto uh hi. Leitung Galpi Nihna hong tun manin 1942 kumin va ciahkik uh a 1944 kumin hong tungkik uh hi. 1951 kum ciangin America gamah a khuan ciahin a pai kal un Kawl gam kumpi in lutkik theihna visa pia lo ahih manin America gamah om suak uh hi.\n1946 kumin Robert Johnson te innkuan Hakha khua ah nasep hong kipan uh hi. Nasep hong zom suak uh a, 1964 kum ciangin Kawl gam kumpi in gamdang biakna nasemte om sak thei nawnlo ahih manin amau zong America gamah ciahkik uh hi. 1949 kumin Zogam Pasian thu tun zawh kum 50 a phakna Golden Jubilee Hakha khua ah kibawlin mi 5,000 valin pawi siim uh hi.\nTua hun-in tuiphumsa mi 18,647 pha khin hi ci in kiciamteh hi. 1953 kumin Rev. S.T. Hau Go makaihna tawh Zogam Tuiphum khempeuh kipawlna Zomi Baptist Covention ki phuankhia in Rev. S.T. Hau Go in General Secretary tavuan la hi. Zogam Christian suak masa gel Pu Thuam Hang le Pu Pau Suante kum 50 a phakna Golden Jubilee Khuasak khua ah kibawl hi.\nZogam sung Lungdamna thu hilh ding hong kipat laitak un thuhilh sangmangte in thukimna khat nei in Kawl gam sung a mun a gamin hawm tek uh hi. Tuiphum (Baptists) te in Zogam Saklam ngah uh ahih manin Tuiphumte in Zogam Saklam mahah nasep hong kipan pah uh hi. Khang lam gamah Anglicante le Wesleyante, Lusei gamah Methodistte le Presbyteriante, cih bangin a gam a gam ah Gupkhiatna thu hong taangko uh hi.\nBiakna Dangte Hong Lutna\nKawlgam sung Lungdamna thu tangkona ah a gam a gamin a hawm uh ciangin Zogam Saklam pen Tuiphumte' gam (mission field) hong suak hi. Tua bangin Tuiphumte in na hong sep uh ciangin lawhcing mahmah in 1963 kumin Tuiphum Pawlpi mi 25,000 bang om hi. Zogam Saklam le Khanglam gamteng ah Tuiphum Pawlpi longal Christian pawlpi dang om nailo hi.\n1931 kumin Zomi kim khat Maymyo khua ah va hawhin Wesleyan Pawlpite kiangah Zogam sung Pasian thu tangkona na hong sep nading un vasam uh hi. Tuiphum (Baptist) te peuhmah in zu neek phallo ahih manin, Christian lah hi veve, zu lah ne thei ding cih ahi hi. Ahi zongin Wesleyan Pawlpite in Baptistte gam sung a nasep theihna ding Baptistte tawh a kikup uh ciangin, khat in a dang khat gamsung a sepsak ding 'tuute kiguk sak ding kilawm lo' cihna tawh hong sem nawnlo uh hi.\n1939 kumin Kam Hau ukpipa Pum Za Mang in a gam sung sang le zato a pia zo dingin Baptistte nasepna hawmthawh ahih manin a masa in Anglicante zol hi. Anglicante ahih theih loh uh ciangin Tedim khua Vuandok a seem, Catholic Biakna zui Thomson tungtawn in Roman Catholic pawlpi samin RC te nasep hong kipan uh hi. RC te in zu neek phal uh ahih manin mi tampite Tapidaw lah hi veve, zu lah ne thei veve cihna tawh RC hong suak uh hi. RC pawlpi pen a bul pan in nasep hahkat uh a sang le zato zong mun tuamtuam ah pankhia zo takpi uh ahih manin lawhcing mahmah uh a, tu ni ciang dong mahin Baptistte zomin a tam pen hong suak uh hi.\nGalpi Nihna khit ciangin Zogam ah Christian Pawlpi dang tuamtuam hong khangto hi. Methodist, Presbyterian, Evangelical Free Churchte banah Seventh Day Adventists, Jehovah's Witnesses te zong nasep hong kipan uh hi.\nTedim Gam Tuiphum Pawlpi Sung Buaina\nZogam sung Christian upna hong puak masa Sangmangte in Zo ngeina dawi biaknate panin Christian lam a kihei nading tawh hong zol uh a Vantung gam le Hell gam omdante hong genna uh panin mi tampite Christian suak uh hi.\nAhi zongin Christiante thu bulphuh upna laigil ahi Gupkhiatna Thu "Hehpihna hang bek tawh upna hangin gupna ngahna" (salvation by grace and through faith) hong nak gen kha nawn lo uh hi. Zu neek loh ding le Zo ngeina tampi paih khiatna hangin Christian suakte in u le nau, beh le phungte tawh hong kikaak tektekin Zomi Christiante aa dingin nakpi-in haksatna hong om hi. Mun khatkhat ah bawlsiatna bang thuak uh hi.\nAhi zongin Zomi Christiante in gupkhiatna ngahna kitel cianna (Assurance of salvation) nei kha lo in, Pasian deihna bangin ih hoih zawh a ih nuntak zawh leh vantung gam, ih hoih zawh kei leh Hell gam cih bangin kikalsuan hi. Christian suak masate in Pianthak lungnopna nei napi-in thu tel lohna hangin upna hang bek tawh gupna kingah, sepna hang ahih lohna kitel lo in Thukham nakpi-in kibulphuh hi.\nTuiphum Pawlpi sungah zu neek loh ding kibulphuh ahih manin Christian hi napi a zu ne kha a om leh amah le amah Lawki suakin kingaihsun liang hi. Christian a suaksa u le nau khat a khoh nop uh leh zong zu piak zawh ciamin zu a neek sak zawh leh a kho zo suak pahpah hi. Tua bangin Christian Biakna zui mi hong khang toto in a tate khang, khang nihna dong hong tun suk ciangin Tuiphum Pawlpi in a lian pen Pawlpi hong suak hi.\n1960 kumin Tedim khua ah Christian Biakna a tun zawh kum 50 cinna Golden Jubilee kibawl hi. Tua hunin Tedim le Tonzang gam sung khua 179 ah inn 12,902 sung panin Tuiphum pawlpi mi 24, 771 om in 8,954 in tuiphum sa ahi hi. Tua hun in TBA (Tedim Baptist Association) gam sungah Huhpa Sia a sem ngei Sia Thang Za Kam pawlte kihawl khia ahih manin TBC kici Thang Za Kam Baptist Church ci in pawlpi thak khatin ding uhhi.\nTedim, Leilum, Ngennung, Anlang, Laitui khuate panin Thang Za Kam pawlpi thak hong piang hi. Sia Thang Za Kam pen pawlpi puah nopna lungsim tawh a zin kawikawina panin a omsa pawlpi sia pawl khat tawh kitel khialhna panin hong piangkhia hi in, upna lam panin naakpi kilamdan luatna cih om meel lo hi. Tua hun sung teng mahin Gamngai Tuiphum Pawlpi siapa Sia Kham Za Mang makaihna tawh Zo Baptist Church hong piangkhia-in tua pawlpite zong Zo Baptist Association min tawh Zomi Baptist Convention sungah kihel hi.\nTedim Singlamteh Mual\nTedim Gam Kha Khanlawhna Hong Piang\nA tunga kigensa bangin Tuiphum Pawlpi naakpi-in hong khantoh hangin upna dinmun (Doctrine) lam a thei leh kihilh cianna cih om meel lo in Pawlpi mi a mimalin hong khangto hi. Mun tampite ah, mi dang a tam zaw na suak khin ahih manin 'sih khat nat khat tuak leng hong vui ding omlo ding' cihna tawh pawlpi ah 'kipawl' uh hi. 1970 kum pawlin Tedim gam sungah Gupkhiatna Thu gencianna nakpi in hong om hi. "Hehpihna hangin gupna kingah; Sepna hang hi lo" cih thu a kigen ciangin Pawlpi mite bek hi lo, Pawlpi makai, Pawlpi Upa le Pawlpi Siate in naakpi-in zadahin langpan uh hi. Piangthak cih thu kammal hong kilawh mun ciangin mi tampite in tua kammal nangawn zadah uh hi.\nTedim Tuiphum Pawlpi sau veipi sung sia nei lo in a om na panin Insein Lai Siangtho Sang pan a zo Sia Hau Lian Kham le Sia Gin Khaw Thawngte Tedim Tuiphum Pawlpi ah sia dingin nasep hong kipan uh hi. Amau gel in pianthakna thu nakpi-in hong gen uh ciangin, pawlpi sungah a zadah tampi hong om hi. Leilum Tuiphum Pawlpi panin zong Sia Go Za Kham te pawl in pianthakna thu na gen uh a, sau veilo in Leilum panin piangthakte in kikhopna na tuam neih uh hi.\nTedim Tuiphum Pawlpi panin zong kilem zo nawn lo ahih manin 1975 March kha ni 9 ni-in Sia Hau Lian Kham le piangthak teng paikhia in Evangel Baptist Church kici pawlpi thak khat hong piang hi. Tedim gam sung mun tampi hong kilawh ahih manin Gamngai, Kapteel, Thalmual le adang khuate ah pawlpi thak hong piang hi.\nApril 15, 1975 in kikup masakna khat kinei aa, pawlpi thak teng kikhawm tuah-in kipawlna thak Evangelical Baptist Conference kiphuan khia a tu-in Kawl gam mun tuamtuam ah Pawlpi 150 val kipawl hi.\nPiang Thak Pawlpi Sung Buaina\nPianthakna in Zogam Tedim gam bek hi lo in Kawl gam mun tuamtuam hong lawh hi. Tua hun laitakin Kawl gam buppi ah gupkhiatna thu gen Yangon aa AG Pawlpi le Brethren Pawlpi bang bek ahi uh hi. Siate sung panin zong upna laigil (fundamental) upna tawh Lai Siangtho Sang a zo om nai lo-in, Piangthakte sungah limsaang (Pentecostal) upna nakpi-in hong lut hi. Tua banah Yangon aa AG Pawlpi makai Sia Myo Chit in EBC Pawlpite hong nak zol mahmahin AG Pawlpi a suak nuam le a suak nuam lo khen nihin omin buaina hong kipan hi. Tua bang buaina kawmkal ah Pasian in nakpi in thupha pia-in EBC te EC kikhop nitak nih sung kinei a, sau veipi kikupna a om khit ciangin EBC Pawlpi in AG suahloh ding khensatna kinei hi. Mun tuamtuam aa EBC Pawlpite zong tua thu khensatna Sia Go Za Kham le Rev. Hau Lian Kham min tawh kizasak kawikawi hi. Hih thu a zak ciangin March kha sungin Sia Myo Chit le a pawlte hong paito in EBC Pawlpi khen nihin hong khenkham hi.\nSiate sung panin Rev. Hau Lian Kham in AG lam pawl in a dang sia teng EBC ah kip uh hi. Tua bangin kum nih a pha pan piangthak pawlpi mite khitui naptui tawh khen nih in kikhen kham hi. A pial khia AG Pawlpi zong picing mahmah le thahat mahmahin Tedim gam sungah AG Pawlpi mi tampi kibehlap hi. Tua laitakin Pawlpi sungah Pentecostal upna bang tektek a zui nuam le a zui nuamlo buaina hong om leuleu aa, makaipa Sia Myo Chit khat vei hong paito leuleu hi. Tua lai panin laamna a deih pawlte pawl khat AG Pawlpi pua ah kikoihkhia hi.\nTedim gam Khanlawhna hong tun manin Pasian thu lamah naakpi tak lawpna le khantohna hong om hi. A paikhia piangthakte bek hi lo a om lai Pawlpite zong kisatsuah thakna nei in Kawl gam mun tuamtuam ah Gupkhiatna thu kizeel kawikawi hi. Khangno tampite zong Lai Siangtho thumaan bang a kihilhna gam tuam tuam ah va sinin Lai Siangtho Sang le nasepna (ministry) tuamtuam hong nei uhhi. Zomite Topa in hong lamto-in Kawl gam khuapi Yangon khua ah laizang dongin Zomite makaihna tawh pawlpi tampi kiphutin, Pasian hong Gupkhiatna thu kitangko ziahziah hi.\nTopa in Ama min than nadingin Ama mi Ei Zomi te hong zang ta hen. Amen.\n(Hih thu ZOGAM CHRISTIAN TANGTHU pen EBC Gambup kumcin Khawmpi 30 cinna\nPaerl Junbilee Magazine (1975-2005) sung pan a ki la khia a hihi. UPNA LAIGIL VOL. 13. NO 6. Editor.)\nItem Reviewed: ZOGAM CHRISTIAN TANGTHU. Description: Rating: 5 Reviewed By: Cinpu Zomi


url: =Rev. Dr. Vungh Lian | Siyin Chin Baptist Church | Page 2\nNgeina le Upna – Rev. Dr. Vungh Lian\nPosted by thawngno ⋅ December 2, 2015 ⋅ Leave a comment\nBible Study October 25, 2015:\nLap Nam 3 – Rev. Dr. Vungh Lian\nOctober 25, 2015 ni thuhilna: Sizang mite ii kin bel lap nam 3 om a, ‘lapla’, ‘paulap’ le ‘kiellap’ ahi hi. Tapidaw nuntakna sia kah-kyi, khah-khwei, gah-nge ci in azom azom in kipat tu pha hi. (kah-kyi = ke-tin-chin), khah-khwei = Christ (ခရစ္ေတာ ္) gah-nge = denomination (ဂိုဏ္းဂဏ), ei hi le gah-nge taw pan phit … Continue reading →\nLeadership Training Part (4) – Rev. Dr. Vungh Lian\nTithe – sumpi ciciang, thin zaw zaa taw piak sia hi vazeang ngawl a, Pathian nah hong pia tavun ci in hong nget ngeat hi. Sumpi piakna ii thubulphu bang ziam? Naa theampo Pathian nei saa hi a, se 10 sua se 1 bek hi ngawl se 10 sua se 9 zong Pathian nei saa … Continue reading →\nHanthotna – Rev. Dr. Vungh Lian – Sept 6, 2015\nLeadership Training (Khen 3na) – Rev. Dr. Vungh Lian – Aug 2, 2015\nHanthotna – Rev. Dr. Vungh Lian – July 19, 2015\nLeadership Training (Khen 2 na) – Rev. Dr. Vungh Lian – July 19, 2015\nLeadership Training Khen 1na – Rev. Dr. Vungh Lian – June 21, 2015\nPosted by thawngno ⋅ July 2, 2015 ⋅ Leave a comment\nNidang tawng palek doai biak hun lai in thiampite hu tu thiampu om hi. Jews taangthu sung enleang zong, biakinn sung kamsaangte hu tu zaktaangzaang in a zak tu mihing om hi….\nHanthotna – Rev. Dr. Vungh Lian – June 14, 2015\nPosted by thawngno ⋅ June 16, 2015 ⋅ Leave a comment\nHanthotna – Rev. Dr. Vungh Lian – 5/17/2015\nPosted by thawngno ⋅ May 29, 2015 ⋅ Leave a comment\nBible Study – Rev. Dr. Vungh Lian – May 10, 2015\nPosted by thawngno ⋅ May 15, 2015 ⋅ Leave a comment\nBible Study – Rev. Dr. Vungh Lian – May 3, 2015\nBible Study – Rev. Dr. Vungh Lian – April 19, 2015\nHanthotna – Mar 22, 2015 – Rev. Dr. Vungh Lian\nBible Study – 3, 29, 2015 – Rev. Dr. Vungh Lian\nBible Study – Rev. Dr. Vungh Lian – March 15, 2015\nPosted by thawngno ⋅ March 19, 2015 ⋅ Leave a comment\nHanthotna – Rev. Dr. Vungh Lian – March 8, 2015\nHanthotna – Rev. Dr. Vungh Lian – Feb 8, 15\nHanthotna – Rev. Dr. Vungh Lian (Jan25, 2015)\nPosted by thawngno ⋅ January 29, 2015 ⋅ Leave a comment\nBible Studay – Rev. Dr. Vungh Lian (Jan 18, 2015)\nNew Year Resolution – Rev. Dr. Vungh Lian\nPosted by thawngno ⋅ January 15, 2015 ⋅ Leave a comment\nHanthotna – Rev. Dr. Vungh Lian – Dec 28, 2014\nHanthotna: December 28, 2014:\nChristmas Message – Rev. Dr. Vungh Lian – Dec 25, 14\nChristmas message by Rev. Dr. Vungh Lian at Upa Tual Vum’s residence:\nHanthotna – Rev. Dr. Vungh Lian – Dec 14, 14\nHanthontna: December 14, 2014\nBible Study – Rev. Dr. Vungh Lian (Dec 7, 14)\nDecember 7, 2014 ni Lai Thiangtho Sinna:\nNov 30 ni Hanthotna\nPosted by thawngno ⋅ December 4, 2014 ⋅ Leave a comment\nPathian Inn (Bible Study)\nNovember 9, 2014 ni Lai Thiangtho sinna, Rev. Dr. Vungh Lian:\nBible Study Nov 2, 2014 Rev. Dr. Vungh Lian\nNovember 2, 2014 Rev. Dr. Vungh Lian ii Lai Thiangtho sinna:\nBible Study (Oct 26) Rev. Dr. Vungh Lian\nPosted by thawngno ⋅ November 3, 2014 ⋅ Leave a comment\nOctober 26, 2014: Bible study – Rev. Dr. Vungh Lian\nInnkuan Kihilna (Rev. Dr. Vungh Lian)\nOctober 19, 2014 ni thuhilna:


url: =Laithiangtho (Ezekiel 21-22) ~ Thu Tatuam (Siyin News)\nLaithiangtho (Ezekiel 21-22)\nFriday, September 18, 2015 Laithiangtho Dokna No comments\n1. TOPA in naamsau taw, akuate thalup sawm ziam?\na. A pha taw asia taw\nb. Mihing khansiate\n2. ___ hang in Ezekiel sia mitheampo mu theina ah tau hi.\na. Hong tung tu thu\nb. Atapa thi\nc. Biakinn kisuhsiat\n3. TOPA in Ezekial tungah thinkiam in a awm___ sak hi.\nb. meima vei\nc. ah mul babek po\n4. ___ in lampi he nuam aa, a thaltangte lok in milimte dongin nganhing ii thin en hi.\na. Babylon kumpipa\nb. Mitbum thiamte\n5. Banghang Jerusalemte in, Babylonte ii simh tu umh ngawl ziam?\na. Ngallem kiciamna hang\nb. Topa muang\nc. Haat tu umh ngawl\n6. ___ ii mu kholte a theam hi a, sonkholte sia leeilot thu hi.\n7. Thukham na zui ngawl hu in hong ___ uh hi.\nb. that lumh tu\n8. Israel lampuite theampo in amate thahatna suangin ___uh hi.\na. tual that\nb. siatna zong\nc. mihing kaikhawm ngawl\n9. A ___a zatak vawt, khuapi sungah kuama om ngawl hi.\nb. nu a pa\n10. A leitangh uh sia___ahikom ka thin uukna taw ngim pia tu khi hi.\na. awlmawk ngawl\nb. thiangtho ngawl\nc. ancii taw kidim\n11. Amate in a thiangtho nate le a thiangtho ngawlte ___ uh hi.\nb. meihal biakna pia\nc. a khen bua\n12. Kamsangte in hi ___ seal uh hi.\na. hai te\nb. asep thei susunte\nTOPA ii Namsau\n1TOPA in kei hong paupui hi. 2Ama in, “A thi thei mihing awng, Jerusalem le mite biakpiakna munte lang in mawsiat zazan in. Israel ngam tungah a kidop natu in, 3Keima, TOPA in ci khi hi; Keima na ngal ka hi hi. Ka namsau ka dok tu a, a pha taw a sia taw na vekpi in kong that siat tu hi. 4Saksang pan thangsang dong a kuama theampo tungah ka namsau kong zangh tu hi. 5Mihing theampo in Kei, TOPA in ka namsau dok zo ka hina le sot kik nawn ngawl tu ka hi sia hong he tu uh hi.\n6“A thi thei mihing awng, na lungtang sung sia thin ngimna taw a tamtham bangin tau in. Mihing theampo ii hong mu theina munah khuangaina taw tau in. 7Amate in banghangin tau ni ziam hong ci ciangin, hong tung tu thu hang hi ci in. Tua hong tun tak ciang a thin uh sia launa taw hong kidim tu a, a khut uh kaikin in, a thin letna uh hong bo tu a, a khupte uh hong liing tu hi. A hun hong theng zo hi; tu hun ahi hi,” Vaanglianpipa TOPA in pau zo hi.\n8TOPA in kei tungah, 9“A thi thei mihing awng, maisang thu tu sonkhol in a, mihingte tungah Kei, TOPA in bang ci khi ziam ci sia son in:\nNamsau khat, Namsau khat sia kitaat a kinawt zo hi.\n10Mihing tha natu in kitaat zo a,\nkhualeng bang a tee vazial tu in kinawt zo hi.\nThin nop natu bangma om ngawl hi,\nbanghangziam cile ka mite in kidop natu le\nngim piak natu theampo awlmawk ngawl hi.\n11Namsau sia zak tawm thei tu in kinawt zo hi.\nMihing that pa khut sungah\na ki aap tu in kitaat hiam a, kinawt thiang zo hi.\n12Thasiatna taw aukeak in,\na thi thei mihing awng, hi namsau sia keima mite tung le\nIsrael lampuite tungah a kizangh tu hi.\nKa mihingte theampo taw cipin amate kithatlum tu hi.\nThinkiam in na awm beang in!\n13Ka mite ka sit na hi.\nAmate in a kisiik kik tu a nial ahile\nhite theampo amate tungah tung tu hi.\n14“Tu in, a thi thei mihing awng, kam saanna son in. Na khutte beang in, tua hile namsau in saat kikik tu hi. Tua namsau sia mihing a that namsau, mihing a lau sak namsau, mihing a ngolum namsau ahi hi. 15Tasia in ka mite thinkiam sak a lutu sak hi. Amate khuapi sia a that tu in kinging a, khualeng bang a, a tee vazal namsau khat taw in ka tawng hi. 16A hiam namsau awng, na ziat na vei vaat ngawp in! Na ngatna theampo vaat ngawp in. 17Kei zongh ka khutte ka beang tu a, taciang ka thin uukna thai tu hi, Kei, TOPA in son zo khi hi,” ci hi.\nBabylon Kumpipa ii Namsau\n18TOPA in kei hong paupui hi. 19“A thi thei mihing awng, Babylon kumpipa a namsau taw hong pai thei natu lampi nii teptee sa in koi in. A nii ngealin, ngam khat sung panin kipan khawm tu hi. Lamkaa ah lim lakna khuam khat phut in. 20Khat in Ammonte khuapi Rabbah paina lam hi ci in Kumpipa lak tu hi, a dang khat sia in Judahte khuapi kulh taw a ki uum Jerusalem paina lak tu hi. 21Babylonia kumpipa in lamkaa, lim lakna khuam hui ah ding hi. Koi sia tawn zaw tu ci sia a tel natu in a thaltangte lok in milimte dongin a sangaw biakpiakna nganhing ii thin en hi. 22Tu in a ziatsang khut in “Jerusalem” ci in a kilak thaltang toai hi. Tua ai in a pai natu khuapite sukthap natu thingluangte taw a kithoai natu, kido na aw au tu, kongpite sutham tu, dumte to in kidalna vawt tu a hil hi. 23Jerusalem mite in hi bang piang thei tu in a um bua uh hi. Banghangziam cile ngallem kiciamna a vawt uh hang ahi hi. Ahihang son kholna in amate mawna phawk sak tu le amate sia kipum mat tu a hina kidop natu thupiakna ahi hi. 24Hi sia sia, Keima Vaanglianpipa TOPA ii ci ahi hi. Na mawnate kipholaak zo hi. Nang bangza a mawnei na hi sia a kuama po in hong he hi. Na ngamtatnate pan na mawna uh kilak hi. Nang sia nawlkhin sa hi zo na hikom nang sia na ngalte khut sungah kong aap tu hi.\n25“Nang a ngilo a thiangtho ngawl Israelte lampui pa awng, na ni a khak bel ah na ngim natu ni sia hong pai hi. 26Keima, Vaanglianpipa TOPA in son zo khi hi. Na kumpi lukhu le na dialpui suut in. Khat zongh a ngeina bang hi kik nawn ngawl tu hi. Mizawngte a lian tu in laamto in: A uk miliante khiasuk in! 27Siatna, siatna vive! Hi hi, khuapi sia ka siacip sak tu hi. Ahihang khuapi daan a pia tu in ka teal pa hong pai mateng hi thu a tung batu hi. Ama tungah tua nasep ka pia tu hi.\nNamsau khat le Ammonte\n28“A thi thei mihing awng, kam saanna son in. Israel a zawngsak Ammonte tungah Kei, Vaanglianpipa TOPA ii ka ci teng son in. Amate munah hi bangin ci in:\nNamsau khat sia a lalcip sak tu in kithoai zo hi.\nKhualeng bangin a tee vazal tu le a that tu in kinawt zo hi. *\n29Na mu kholte a theam hi a, na sonkholte sia leeilot thu hi. Nang sia ngilo a khan sia ni hi, taciang a khak bel na ngim nga natu ni sia hong papai laitak hi. Na ngawng ah namsau hong tu tu hi.\n30“Namsau a paai sungah thun kik vun! Nang kong bitphuana mun, na pianna ngamah nang thu kong khen tu hi. 31Ka thin uukna meizang leang bangin kong tha ciang note in na phawk tu uh hi. Siatcip sak zia a thiam mihing molngolte tungah nang kong aap tu hi. 32Nang sia meikuang in hong haltham tu hi. Na chisan sia na ngam sungah kee tu a, kuama in nang hong phawk nawn ngawl tu hi;” TOPA in son zo hi.\nJerusalem ii Mawnate\n1TOPA in kei hong paupui hi. 2Ama in “A thi thei mihing awng, tual thatte taw a kidim khuapi sia tungah thukhen tu in na kinging zo ziam? A kiihuai a vawt theampo ama ii munah sonthiang in. 3Khuapi tung ah Kei, Vaanglianpipa TOPA ii ci teng son in: Na mite tam mama suamlum in nangma le nangma milim biakna taw kinin sak na hikom, na hun hong theng hi. 4Tua tual thana te tungtaang ah maw na hikom le na vawt sa milimte taw kinin sak na hikom na ni hong pai zo a, na hun hong cing zo hi. Tua hu in minam dangte in kong selno sak a, ngamdang theampo in kong nunau sak hi. 5Ngam a nainate le a khuala nate in thukham na zui ngawl hu in hong nunau uh hi. 6Israel lampuite theampo in amate thahatna suangin tual a that uh hi. 7A nu a pa a zatak vawt khuapi sungah kuama om ngawl hi. Ngamdang mite na theam uh a, meingongte le tangate tung pan hamphatna na zong uh hi. * 8Mun thiangtho te na zakta bua uh a, Sabbath na tang bua uh hi. * 9Na mite pawlkhat in midangte thi daan a thuak natu in leeilot thu na son uh hi. Pawlkhat te in milim biakna sa ne uh hi. Pawlkhat te nu le pa khialna a lungkim babangin vawt uh hi. 10Mihing pawlkhatte in a pate zi uh taw lumkhawm uh hi. Mihing pawlkhat te in numei a nin nei laitak in zawthawk thu taw a khialpui uh hi. 11Pawlkhatte in palngul mawna vawtin, pawlkhatte in a mote ahibale a suapuiseal numeite zolin khialpui uh hi. * 12Na mite pawlkhat in sum ne in tual that uh hi. Pawlkhatte in, a Israel mipuite tungah summeet pukthaakna taw hau law uh hi. Amate in kei hong mangil uh hi,” Vaanglianpipa TOPA in son zo hi. *\n13“Ngual na suamlupna uh le ngual na sutolna tungah ka khuttum taw kong tumsuk tu hi. 14Na tungah kong vawt teng kong vawt siat zawkciang na khut uh lapto zawk natu in hanna ahibale hatna nei lai tu in na ki um uh ziam? Keima, TOPA in ka pau zo a, ka pau kammal bangin ka ngamta hi. 15Na mite ngam sim le minam sim sungah ka thethaang tu a, a sia na ngamtatnate ka bo sak tu hi. 16Taciang mi namdangte in no hong nomu tu a, ahihang Keima sia TOPA ka hi hunlam nong he tu uh hi,” ci hi.\nPathian ii Thiansuana Pummei\n17TOPA in kei tungah, 18“A thi thei mihing awng, Israelte sia kei atu bangma mannung ngawl hi. Amate sia thik lamsang, tau, thikkaang, thik hak le ngunte a kilaak zawkciang pummei sungah a taanglai thik eakte taw kibang hi. 19Tua ahikom kei, Vaanglianpipa TOPA in amate munah, amate sia tua nate bangma in manh nei ngawl hi ka ci hi. Amate theampo Jerusalem ah ka paipui tu a, 20ngun, suang, tau, thik, hak le thikkaang te thiansakna pummei sungah a ki zotpui bangma in ka zotpui tu hi. Ka thin uukna le ka thin sona in meikuang ii nate a tuithap sak bangma in amate ka tuitham sak tu hi. 21Hi hi, Jerusalem ah amate ka khawmtua tu a, a nuai uh ah mei thut in ka thin uukna taw amate ka tuitham sak tu hi. 22Amate sia ngunte pummei sungah a tuithap bangma in, Jerusalem ah ka tuitham sak tu a, tasia ciang amate in TOPA ii thin uukna hong phawk tu hi,” hong ci hi.\nIsrael Lampuite ii Mawnate\n23TOPA in kei hong paupui kik a, 24“A thi thei mihing awng, Israelte munah son in a, a leitangh uh sia thiangtho ngawl ahikom ka thin uukna taw ngim pia tu khi hi. 25A lampuite sia, a thalup sa nganhingte tungah a hawk tawpite taw kibang hi. Amate in mihingte that a, a sum le a neisa uh a laak thei theampo laak sakin a tual thalup hu in numei tam mama meingong suak sak uh hi. 26Thiampite in ka thukham paltan a, a thiangtho ante ciliap ngawl hi. Amate in a thiangtho nate le a thiangtho ngawlte a khen bua uh hi. Amate in na a thiangthote le a ninte kilamdanna hil ngawlin, Sabbath a ngaingon uh hi. Tua taw kizui in Israel mite in kei hong zakta bua uh hi. * 27Kumpi zum ulian seamte sia nganhing a mat sate a laitham ngiapuite taw kibang uh hi. A hau natu in amate in tual that uh hi. 28Mihingte in pang sia suangkaang tui taw a zut uh bangin kamsangte in hi mawnate seal uh hi. Amate in mu kholna a maan ngawlte mu a, son kholna maan ngawlte veu son uh hi. Amate in kei, Vaanglianpipa TOPA kampau ka lai in heang a ahihang Kei, TOPA in amate ka paupui bua hi. 29Sumhaute in ngual theamin suam uh hi. Amate in a zawngte vawtsia a, khual mite tung pan hamphatna la uh hi. 30Keima in ka thin uukna taw ka sukcip ciang kulh a cing zo tu, kulh a cipna munah ding a, a ngam a hu zo tu khat ka zong hi. Ahizong kuama ka mu zo bua hi. 31Amate ii a sia ngamtatna teng hu in ka thin uukna meikuang bangin ka pai sak tu a, ka lalcip sak tu hi,” Vaanglianpipa TOPA in son zo hi.


url: =Na theikha hiam? (Global Zomi Idol) ~ Pu Thangboi :: ZOMI DAILY\nposted on 4 November 2019 at 8:26 pm Lomkholna: News, Thangboi, Zomi\nApril 16-18/2020 in ZAA (Zogam Artistes Association), ZOMUS (Zomi Music Uplift Society) leh ZIUSA (Zomi Innkuan USA) te pangkhawm in, Global Zomi Idol Season 2, leh Global Zomi Music Award 2020 piakna Lamka khuapi ah thupi takin kibawl ding hi.\nLa leh Music tawh Zogam Zomi hong khaito a hong gawmkhawm Mi Thupite Pahtawina leh Phawkkikna, “GLOBAL ZOMI MUSIC AWARD, 2020” hawm khiakna thupitak in kibawl ding hi.\nGlobal Zomi Idol (GZI) Kidem Zia ding\nLeitung mun tuamtuam a om Zosuante amau’ tenna gam ciat ah kidemna (audition)hong nei masa ding uh a, tua pan a siampen te hih Pawipi hun ah kidem ding uh hi.\nLamka Khuapi a kidem ding sehna hihdan hi\n1/Myanmar Top 5\n2/ India Top 5\n3/Malaysia+Singapore Top 3\n4/USA + Canada Top 3\n5/Australia Top 2\n6/ Europe Top 2\nAvekpi TOP 20 : Grand Finale mun ding Lamka\nAkhatna ngahte US Dollar $5,000/ kipia ding hi.\nZAA in inntek hong sep ban ah India gam bup Idol kidemna khempeuh mawh hong pua ding hi. ZOMUS in Kawlgambup tavuan lading hi. Tedim ah kibawl khin a, asawtlo in Yangon, Mandalay, Kawlpi leh Tonzangte ah zong kibawl lai ding hi.\nMun khat pan in Top 3 ta ki tengkhia ding a, kawlgambup ai Top 5 telna Kawlpi ah kibawl ding hi. Tua Top 5 a kihel kha teng Lamka ah Final kidemna ah pai ding uh hi.\nTonzang ah asawtlo in kibawl tading a, Tonzang pan Top 3 ngah teng ZYA-Tonzang in Pahtawina pia ding hi. GZI Seanson 2 Final ni in “Tuun sung khat pan piang hi ngeingei hang e” cih la khitui mualtuang kawm in kisa ziahziah ding hi. “Sakmi khangmi kikhen lo in …. ” cih tawh kipan ngeungeu ding hi. Zomite’ tuibang kigawm ding ih cihcih hihte zong ahi hi. Hallelujah! Lungdam, Mung Laan Thang (Tonzang, Zogam)\nPrevious: Numei manpha ~ Job Cinpi\nNext: Lenggah zu thak thun nading savun um thak ~ Pau Sian Lian


url: =Poharex - Poharex Issue #12 Page #5\nPoharex Issue #12 Page #5\n14th Dec 2012, 11:25 PM in Poharex Issue #12\nPoharex Issue #1 Cover Poharex Issue #1 Page #1 Poharex Issue #1 Page #2 Poharex Issue #1 Page #3 Poharex Issue #1 Page #4 Poharex Issue #1 Page #5 Poharex Issue #1 Page #6 Poharex Issue #1 Page #7 Poharex Issue #1 Page #8 Poharex Issue #1 Page #9 Poharex Issue #1 Page #10 Poharex Issue #1 Page #11 Poharex Issue #1 Page #12 Poharex Issue #1 Page #13 Poharex Issue #1 Page #14 Poharex Issue #1 Page #15 Poharex Issue #2 Cover Poharex Issue #2 Page #1 Poharex Issue #2 Page #2 Poharex Issue #2 Page #3 Poharex Issue #2 Page #4 Poharex Issue #2 Page #5 Poharex Issue #2 Page #6 Poharex Issue #2 Page #7 Poharex Issue #2 Page #8 Poharex Issue #2 Page #9 Poharex Issue #2 Page #10 Poharex Issue #2 Page #11 Poharex Issue #2 Page #12 Poharex Issue #3 Cover Poharex Issue #3 Page #1 Poharex Issue #3 Page #2 Poharex Issue #3 Page #3 Poharex Issue #3 Page #4 Poharex Issue #3 Page #5 Poharex Issue #3 Page #6 Poharex Issue #3 Page #7 Poharex Issue #3 Page #8 Poharex Issue #3 Page #9 Poharex Issue #3 Page #10 Poharex Issue #3 Page #11 Poharex Issue #3 Page #12 Poharex Issue #3 Page #13 Poharex Issue #4 Cover Poharex Issue #4 Page #1 Poharex Issue #4 Page #2 Poharex Issue #4 Page #3 Poharex Issue #4 Page #4 Poharex Issue #4 Page #5 Poharex Issue #4 Page #6 Poharex Issue #4 Page #7 Poharex Issue #4 Page #8 Poharex Issue #4 Page #9 Poharex Issue #4 Page #10 Poharex Issue #4 Page #11 Poharex Issue #4 Page #12 Poharex Issue #4 Page #13 Poharex Issue #4 Page #14 Poharex Issue #5 Cover Poharex Issue #5 Page #1 Poharex Issue #5 Page #2 Poharex Issue #5 Page #3 Poharex Issue #5 Page #4 Poharex Issue #5 Page #5 Poharex Issue #5 Page #6 Poharex Issue #5 Page #7 Poharex Issue #5 Page #8 Poharex Issue #5 Page #9 Poharex Issue #5 Page #10 Poharex Issue #5 Page #11 Poharex Issue #5 Page #12 Poharex Issue #5 Page #13 Poharex Issue #5 Page #14 Poharex Issue #5 Page #15 Poharex Issue #6 Cover Poharex Issue #6 Page #1 Poharex Issue #6 Page #2 Poharex Issue #6 Page #3 Poharex Issue #6 Page #4 Poharex Issue #6 Page #5 Poharex Issue #6 Page #6 Poharex Issue #6 Page #7 Poharex Issue #6 Page #8 Poharex Issue #6 Page #9 Poharex Issue #6 Page #10 Poharex Issue #6 Page #11 Poharex Issue #6 Page #12 Poharex Issue #6 Page #13 Poharex Issue #6 Page #14 Poharex Issue #6 Page #15 Poharex Issue #6 Page #16 Poharex Issue #6 Page #17 Poharex Issue #6 Page #18 Poharex Issue #7 Cover Poharex Issue #7 Page #1 Poharex Issue #7 Page #2 Poharex Issue #7 Page #3 Poharex Issue #7 Page #4 Poharex Issue #7 Page #5 Poharex Issue #7 Page #6 Poharex Issue #7 Page #7 Poharex Issue #7 Page #8 Poharex Issue #7 Page #9 Poharex Issue #7 Page #10 Poharex Issue #7 Page #11 Poharex Issue #7 Page #12 Poharex Issue #7 Page #13 Poharex Issue #7 Page #14 Poharex Issue #7 Page #15 Poharex Issue #7 Page #16 Poharex Issue #7 Page #17 Poharex Issue #8 Cover Poharex Issue #8 Page #1 Poharex Issue #8 Page #2 Poharex Issue #8 Page #3 Poharex Issue #8 Page #4 Poharex Issue #8 Page #5 Poharex Issue #8 Page #6 Poharex Issue #8 Page #7 Poharex Issue #8 Page #8 Poharex Issue #8 Page #9 Poharex Issue #8 Page #10 Poharex Issue #8 Page #11 Poharex Issue #8 Page #12 Poharex Issue #8 Page #13 Poharex Issue #8 Page #14 Poharex Issue #8 Page #15 Poharex Issue #8 Page #16 Poharex Issue #8 Page #17 Poharex Issue #8 Page #18 Poharex Issue #8 Page #19 Poharex Issue #9 Cover Poharex Issue #9 Page #1 Poharex Issue #9 Page #2 Poharex Issue #9 Page #3 Poharex Issue #9 Page #4 Poharex Issue #9 Page #5 Poharex Issue #9 Page #6 Poharex Issue #9 Page #7 Poharex Issue #9 Page #8 Poharex Issue #9 Page #9 Poharex Issue #9 Page #10 Poharex Issue #9 Page #11 Poharex Issue #9 Page #12 Poharex Issue #9 Page #13 Poharex Issue #9 Page #14 Poharex Issue #9 Page #15 Poharex Issue #9 Page #16 Poharex Issue #9 Page #17 Poharex Issue #9 Page #18 Poharex Issue #9 Page #19 Poharex Issue #9 Page #20 Poharex Issue #9 Page #21 Poharex Issue #9 Page #22 Poharex Issue #10 Cover Poharex Issue #10 Page #1 Poharex Issue #10 Page #2 Poharex Issue #10 Page #3 Poharex Issue #10 Page #4 Poharex Issue #10 Page #5 Poharex Issue #10 Page #6 Poharex Issue #10 Page #7 Poharex Issue #10 Page #8 Poharex Issue #10 Page #9 Poharex Issue #10 Page #10 Poharex Issue #10 Page #11 Poharex Issue #10 Page #12 Poharex Issue #10 Page #13 Poharex Issue #10 Page #14 Poharex Issue #10 Page #15 Poharex Issue #10 Page #16 Poharex Issue #10 Page #17 Poharex Issue #10 Page #18 Poharex Issue #10 Page #19 Poharex Issue #10 Page #20 Poharex Issue #10 Page #21 Poharex Issue #10 Page #22 Poharex Issue #10 Page #23 Poharex Issue #10 Page #24 Poharex Issue #11 Cover Poharex Issue #11 Page #1 Poharex Issue #11 Page #2 Poharex Issue #11 Page #3 Poharex Issue #11 Page #4 Poharex Issue #11 Page #5 Poharex Issue #11 Page #6 Poharex Issue #11 Page #7 Poharex Issue #11 Page #8 Poharex Issue #11 Page #9 Poharex Issue #11 Page #10 Poharex Issue #11 Page #11 Poharex Issue #11 Page #12 Poharex Issue #11 Page #13 Poharex Issue #11 Page #14 Poharex Issue #11 Page #15 Poharex Issue #11 Page #16 Poharex Issue #11 Page #17 Poharex Issue #11 Page #18 Poharex Issue #11 Page #19 Poharex Issue #11 Page #20 Poharex Issue #11 Page #21 Poharex Issue #11 Page #22 Poharex Issue #11 Page #23 Poharex Issue #11 Page #24 Poharex Issue #11 Page #25 Poharex Issue #11 Page #26 Poharex Issue #11 Page #27 Poharex Issue #11 Page #28 Poharex Issue #11 Page #29 Poharex Issue #12 Cover Poharex Issue #12 Page #1 Poharex Issue #12 Page #2 Poharex Issue #12 Page #3 Poharex Issue #12 Page #4 Poharex Issue #12 Page #5 Poharex Issue #12 Page #6 Poharex Issue #12 Page #7 Poharex Issue #12 Page #8 Poharex Issue #12 Page #9 Poharex Issue #12 Page #10 Poharex Issue #12 Page #11 Poharex Issue #12 Page #12 Poharex Issue #12 Page #13 Poharex Issue #12 Page #14 Poharex Issue #12 Page #15 Poharex Issue #12 Page #16 Poharex Issue #12 Page #17 Poharex Issue #12 Page #18 Poharex Issue #12 Page #19 Poharex Issue #12 Page #20 Poharex Issue #12 Page #21 Poharex Issue #12 Page #22 Poharex Issue #12 Page #23 Poharex Issue #12 Page #24 Poharex Issue #12 Page #25 Poharex Issue #12 Page #26 Poharex Issue #12 Page #27 Poharex Issue #12 Page #28 Poharex Issue #12 Page #29\nkeiiii 28th Jan 2015, 6:32 AM edit delete reply\nInteresting use of identical panel sizes. It reduces excitement and makes me feel like I'm being TOLD what's happening rather than being SHOWN (despite the complete lack of text), but that's not necessarily a bad thing, depending on what you want the scene to feel like.\nHow is he climbing up with his tiny hands, though XD\nDoryH 28th Jan 2015, 8:02 AM edit delete reply\nThat's a very interesting way to view it, I must say. Never thought of it like that. The inspiration for my panel setup have always been European comics: Tintin, Asterix etc. These generally are far less "experimental" in panel size than their American and Japanese equivalent. I always liked this setup though because more frames per page = more story I can tell on a single page.


url: =LESSON 13 Dec. 21- 27 Israel Sung a Makaite ~ MUC\nLESSON 13 Dec. 21- 27 Israel Sung a Makaite\nAdmin 10:21:00 AM 4Q2019, Articles, Sabbath School Lesson\nLESSON 13 Dec. 21- 27\nIsrael Sung a Makaite\nTu Kaal Sung Sim Ding: 1Kum. 12: 1-16; Sawl. 15: 7-12; Jn. 11: 46 – 53; Neh. 4:7-23; Ezra 8: 21- 23, 31, 32.\nKAMNGAH: “Tua ahih ciangin mi khempeuh anne tuidawnin midangte a kholh ding le lungdam a om dingin a ciah uh hi; bang hang hiam cihleh amaute tungah a kigen thute amaute in a theitel uh hi” Nehemiah 8: 12.\nEzra leh Nehemiah in Pasian tungah kipia zo, Topa in a sawl bangin nasep a zo ettehhuai makai hoihte hi. Amaute in Topa a itna uh tawh kidimin, tua itna in a cihtak nasem mi hisak hi. Amaute cihtakna in eite etteh ding hi.\nTu kaal sungin Ezra leh Nehemiah a kipan makai hoihte thu i sin ding hi. Lai Siangtho sung a makai hoih khempeuhte thu i sin khin zo kei ding hi. Ahi zongin makai khat tung panin thuhilhna tampi kimu thei hi. Makai khat na hi kei zongin kim le paam huzaap a nei thei mi na hi hi. Lai Siangtho makai hoih khempeuh in Pasian Kammal tawh nungta uh hi. Tua Kammal in amau ngaihsutzia, a nunzia uh khelin kipuahphatna leh kilamthakna piangsak hi. Pasian Kammal leh Ama hilhnate hangin lungdamna lianpi nei uh hi. Makai khat hi taleh nautang mi khat in hi taleh, Seventh-day Adventist thu-um mi khatin i nuntakna-ah Pasian Kammal nuntakpih ding kisam mahmah hi.\nLai Siangtho sungah ettehhuai makai hoih a om mah bangin ettehhuai lo makai gina lo zong om hi. Khat veivei ciangin gamtat hoih leh gamtatsiat tawh a makaih makai zong kimu thei hi. Makai gina lote in zong khat veivei ciangin na hoih sem uh hi. Makai hoih khat in zong khat veivei teh a hoih lo khat sem kha hi. Bang bang hi taleh makai i cihte zong mihing mah hi-in, siatna bawl thei, a hoih zong sem thei hi; thuman thei, thuman lo thei hi. Tua bang makai a tuak kha lo kua om ding hiam?\nMakai-in a hong kikoih ciangin a hoih thu tawh huzaap lianpi na nei thei hi. Ahih keileh thu hoih lo tawh huzaap na nei thei hi. Innkuan sung hi taleh nasepna munah a hoih lo huzaap na neihleh hong kithei khia ding hi. Pawl sung, khua sung, u le nausungah makai khatin na omleh huzaap lianpi nei na hi hi. Tua hi-in makai khat in Lai Siangtho thuman leh a hong hilh bangin nuntak ding thupi mahmah hi lo hiam?\nA nuai-a makaite in ettehhuai hiam, ettehhuai lo hiam ngaihsun inla, bang hangin etteh dingin hoih a, banghangin etteh huai lo hiam?\nRehoboam (1Kum. 12: 1-16) _____________________________________\nPeter (Sawl. 15: 7 -11) ____________________________________________\nJosiah (2Kum. 23: 1-10) ___________________________________________\nDeborah (Thukhente 4: 1-16) ________________________________________\nAhab (1Kum. 21: 1-16) ____________________________________________\nBang thu in makai hoih hisak-in, bang thu in makai gina lo hisak hiam? Bang bang dinmunah na om zongin, amaute tungpanin bang thute nuntakpih ding na hiam?\nTopa MUHNA-ah Siatnate\nAnuai-a munte-ah makai gina leh makai ginalo in mite tungah bang huzaap uh hiam?\n1 Kum. 15: 26, 34 _______________________________________________\n2 Kum. 13: 1-3 ___________________________________________________\nJohn 11: 46 – 53. __________________________________________________\nKimakaihna khat peuhah mite a lawpsak ding makaihna, ahih keileh thakiamsak thei makaihna hi thei ahih manin makai khat in a kidop mahmah ding kisam hi. Huzaap hoih lo nengkhat in na tampi susia thei hi. A thupi zaw diakin i gamtat zia le tong leh, Khrih tungah ki-ap zawhna in mite nunna-ah kilamdanna lianpi piangsak hi. Lai Siangtho sung mi kimkhat in siatna tawh huzaap uh hi. I gamtat zia le tong a kipan Khrih tungah ki-apna in mite tungah na lianpi sem hi. Pawlpi makaite in huzaap lianpi nei hi. Pasian tawh kizopna nei makaite in a hoihlam huzaap nei-in, Pasian tawh kizopna nei lo makaite in ahihleh siatna lamah huzaap hi.\nEzra leh Nehemiah in Topa tawh kizopna kip nei uh hi. Anngawl a thungen Ezra leh Nehemiah in a nasepnate uhah zawhna lianpi ngah uh hi. Buai-na tawh kipelh lo uh hi taleh Ezra leh Nehemiah makaihna tawh Judah mite in Pasian tawh kizopna nei uh hi. Gam mi khempeuh Topa kiang makaih uh hi. Tua bangin huzaap lianpi tawh nasem uh hi mah taleh mi kimkhat in kikhelna nei lo-in, amau nunzia siatna leh amau khentatna bangin thuak ding uh hi. Mi khat in upna kip nei mah taleh mimal deihtelna bangin thu kikhen ding hi.\nNungzuite hunlai-in Jesuh mu-in, Ama thugen ngai-in za bek tham lo Jesuh bawl nalamdangte zong mu khin hi napi-in, Jesuh a nial veve mi tampi om hi. Bang dinmun-ah i nungta zongin huzaap hoih ahih keileh huzaap hoih lo i nei hi. A tawpkhakna-ah mimal khat ciat in eima khentatna tawh kizui-in Pasian mai-ah thukhenna i thuak ding hi.\nNangma huzaap ngaihsun in. Bangci bangin a hoih zaw huzaap hoih zaw na nei ding hiam?\nHangsanna leh Hatna\nNeh. 4: 7- 23 sim in. Nehemiah in lau lo-in kalsuan ahihna bang in kilangsak hiam? Bang in tua bangin hangsansak hi ding hiam?\nNehemiah in amah a langpangte, Jew mite a patau-sakte lau lo-in do hi. Mite in kuankhia-in galdo dingin Nehemiah mah kithawi-in do masa hi. Nehemiah in “Topa Pasian in hong do-sak ding hi,” ci ziau lo hi. Mipi in amau masuanah mainawt dingin thupia hi. Lum le teipi, galvante pua kawmin kulhpi ciangto to uh hi. Jewte in Nehemiah makaihna-ah lau lo-in hangsan takin galdo ding kiging uh hi. Nehemiah in a mipihte hanthawn hi; mite muanna nei hi; amaute tawh nasem khawm hi; nasep guan hi. Nehemiah in amah kia bekin nasem lo-in, mite tungah nasep khat ciat pia hi. Tua bangin nasep sawlin a inn sungah lutsan ziau lo hi. Amah mah in nasemte tawh semkhawm hi; nasep hamsa taleh seppih hi.\nKhat veivei ciangin Pasian in mite tungah bang mah sem lo-in Ama sep ding lamenin a ngak ding uh thupia hi. Ahi zongin mun tampi-ah Pasian in mite tungah “nasem ding kigingkhol dingin sawl a, zawhna kong pia ding hi,” ci-in a pulaakna zong om hi. Suahtakna leh Topa thupha a ngah nuam mi in mimal sep dingte seploh phamawh hi.\n“Nehemiah in Pasian na a sepna-ah Pasian muanna nei-in, cihtakin nasem hi. A galte guallelhna in ama hatna hong suak hi. A thadah mi in siatna sung tung baih hi. Ahi zongin ngimna kician nei-in a hanciam mi sungah siatna in mun ngah zo lo ding hi. Cihtakin a kalsuan mi in lungkia lo-in upna tawh a mainawt mi hi. Na khempeuh Topa deihna bangin a sem ciangtan om lo Pasian itna a phawk mi hi. Pasian nasem taktak mi khat in khentatna kician nei-in lungkia lo-in kalsuan hi. Bang hang hiam cihleh tatsat lo-in ama kingakna mun in vantung hehpihna tokhom hi.” Ellen G. White, Prophets and Kings, 660.\nA tawpna-ah Nehemiah in Pasian vangliatna leh Pasian a theihtelna panin hatna ngah hi. Tua mah bangin Pasian a theihtelna in a upna bangin mainawtsak zo hi.\nNehemiah leh James in dinmun kibang lo hi mah taleh, James pulaak in, “Mi khat peuh in “Mi khat in upna nei a, adang khat in gamtatna nei hi,” ci zenzen leh, gamtatna in a zui lo upna hong lak dih in; keimah in ahihleh ka upna ka gamtatna tawh ka hong lak ding hi, ka ci ding hi” (James 2: 18) cih thu koi bangin Nehemiah nunzia in pulaak hiam?\nNgimna leh Hanciamna\nEzra leh Nehemiah nasepna-ah bangin amaute thaguan hiam? Neh. 2: 1-10; 7: 8-10.\nEzra leh Nehemiah in Pasian deihna bangin mipite makaih dingin hanciam uh hi. Mipi in amau ut bangin gamtat-in thuman nunghei uh hi. Tua hangin amaute in gim thuak uh hi. Ahi zongin Pasian in amaute puahpha dingin A kamciam tangtunin, amaute teen nading Kamciam Gam sung tunpih veve hi. Moses bangin a citak makai dingin Topa in Ama pilna tawh a citak Ezra leh Nehemiah telkhia hi. Topa in, kum za tampi hunlai-in, Moses zangin a mite a bawlthak mah bangin Ezra leh Nehemiah in zong kilamthakna-ah makai uh hi. Makai picingte in hih mi nihte mah bangin ngimna nei hi.\nEzra leh Nehemiah in ngimna nei-in, tua ngimna mitsuanin mainawt uh hi. Ezra leh Nehemiah in ngimna tawh nungta uh hi. A makaih uh Pasian’ mite dinmun ding leh nunzia ding ngimna nei uh a, tua ngimna a tun dongun amaute makaih hi. Ezra in Pasian Kammal kantelin, tua khitteh mite tua Kammal hilh hi. Nehemiah in na hoih sem ding leh Topa ading hangtakin nungta dingin mipi hanthawn hi. Ezra leh Nehemiah in a kipuahpha kik khuapi Jerusalem bek tham lo-in, a sung a teeng mite in khanlawhna leh kikhelna thak nei mite hi dingin lamen uh hi. Tua hangin a khialhnate uh bawlpha-in, mawhnate pulaakin, a gamtat zia le tongte uh kipuahpha dingin hilh uh hi.\nMakai picingte in tungtham kipuahphatna hi lo-in kikhelna taktak, nunzia kilamdang mu nuam uh hi. Ezra leh Nehemiah in itna leh vangliatna tawh kidim Pasian, nalamdang bawl Pasian sungah upna nei-in, mimal khat ciat in Amah tawh kizopna kip nei dingin makaih uh hi.\nNehemiah 1-3 sungah Nehemiah in Pasian ading a ki-apna ziate, mipite gentheih hamsatnate in i lungsim hong sukha hi. Neh. 1 in Judah gam sung a Israel mite in a hamsatnate uh a kipulaak uhteh Nehemiah khitui luangin a kahna kiciamteh hi. Tua ciangin Nehemiah in khukdinin Pasian in a sawl bangbang sem dingin ki-ap hi. Nehemiah in mite nuntakzia kilamdangsak dingin nasem hi. Amah pen cihtakin nasem mi, Pasian adingin a nungta mi hi. Persia gamah gam uk makai khat hi-in sum tampi ngah khin hi napi, dinmun sangpi hi-in sum tampi ngahna tawh mite nunzia kilamdangsak ding teel lo-in, hamsatna Judah gam zuan kikin, a sepna khempeuh ah langpanna thuak hi. Nehemiah in bangbang hamsatna, bang bang dinmun hitaleh upna tawh kalsuan hi.\nKiniamkhiatna leh Thuakzawh Hatna\nEzra 8:21 – 23, 31, 32 sim in. Ezra in kumpi pa tawh kiho ding a pelhna in hai-na hi ding hiam, ahih keileh hangsanna hi ding hiam? Bangci bangin Ezra leh mipi in kiniam ahihna uh kimu thei hiam?\nTawlkhat khit ciangin Nehemiah in kumpipa galkapte tawh tonkhawm dingin khentat hi. Ahi zongin Ezra in kumpi pa tung pan huhna bangmah a ngen lo hi. Pasian mahmah in lauhuai-na pan kemcing dingin lametna nei hi. Tua hi-in nuamtakin Judah a va tun uh ciangin Pasian ompihna hangin lungdamko hi. Khat veivei ciangin ei mahmah in zong mihing tungah kinga-in muan leh suanin i neih khak ciangin Pasian in na hong sem thei lo hi. Ezra in tua bang munah Pasian in Amah leh Amah hong kilangin nasem dingin telzaw hi. Tua hangin Ezra in kumpi pa mai-ah Pasian in a vanglian Pasian hi, ci-in pulaak hi.\nAhi zongin Ezra in upmawhna thu tawh kalsuan lo hi; amah leh amah kimuang lo hi. Amah in a mipihte kaikhawmin anngawl uh a thungen uh hi. Pasian tawh kizopna kip a neih matengun dingkhia lo uh hi. Amaute in Pasian mai-ah kiniamkhiat uh hi; a zuatna gam uh nuamtak a tunpih dingin ngen uh a, lauhuai-na tawh a kipelhna uh in Pasian vangliatna a kilatkhiatna leh Pasian in amaute thunget pia hi.\nNeh. 5: 14 – 19 sim in. Bangci bangin Nehemiah in a lungsim niamkhiatna kimu-sak thei hiam?\nMakai ginate in amau le amau kiniamkhiat, kiliansak lo uh hi. Nasem lungsim pua uh hi. Na lianpi a sem makaite in pahtawi-na, minphatna lamen lo uh hi. Nehemiah in mite huh hi; pia khia hi. Nehemiah in Pasian a muanna kilangsak hi. Sit nei lo-in, a lungsim khempeuh tawh Topa Pasian tungah ki-ap takpi a mite etteh taakcing suak hi. Lungsim picing nei-in, a mawkna in kampau lo, gamta lo hi. Mite sangin amah le amah kiliansak lo hi. Tua bang lungsim a neih laitak in Nehemiah in Jew gam sungah dinmun sangpi nei hi. Ahi zongin amah mah in nasem hi. Tua in Jesuh nunzia kilangsak hi. Jesuh in mite ading i nunzia ding Ama nunzia tawh hong hilh hi. Jesuh in mite ding nasem ahihleh eite in bang dinmun tawh nungta hi taleng Ama nung i zuih ding ahi hi.\n“Jesuh in mi sawm le nihte samin amaute tungah “note lakah mi khat in a masa pen leh makai a suah nopleh amah mah in a nunung pen nungzui suak masak phot ding hi,” ci-in hilh hi (Mark 9: 35). Jesuh in Pasian mai-ah makai taktakte thu bang hong hilh hiam?\nNgaihsutbeh Ding: Ellen G. White, “The Privilege of Prayer,” 93 – 104, in Steps to Christ.\n“Saltanna pan a gam uhah a ciah kik Zerubbabel, Ezra leh Nehemiahte makai-in a kipuahphatnate uh leh a kikhelnate un, hun nunung a mite kipuahphat ding hong hilh khol hi. A beibaang Israel mi tawmnote in thaneem uh hi; gitlohna tawh kidim a galte uh bawlsiatna thuak uh hi. Ahi zongin leitung in Pasian leh Ama thukham a theihtel nadingun Pasian in amaute kemcing hi. Amaute in biakna a man zui, a siangtho Pasian’ Thukham a kemcing mite hi. Jerusalem kulhpi leh biakbuk lamkikna uhah a thuak khak uh kibang lo-in, langpanna lianpi tawh kipelh lo uh hi. Hih puahphatna-ah a makaite uh thuakna in lian mahmah hi. Ahi zongin amaute in lungkia lo-in hangtakin mainawt uh hi. Amaute in kiniamkhiat uh a, Pasian in nasep hong zawhpih ding hi, ci-in Ama tung bekah kinga uh hi. Kumpi Hezekiah mah bangin Nehemiah in “Topa bek mah muan leh suanin nei-in, Topa nung a zuihna pan lampial lo-in, Ama thupiakte lenkip hi…., Topa in amah ompih hi” 2Kum. 18: 6,7. Ellen G. White, Prophets and Kings, 677.\n1. Bang hangin i sep theih, i sep zawh zahzah Pasian mai-ah nasepna in i makaite panpihna suak thei hiam?\n2. Bang hangin kiniamkhiatna tawh kimakaihna in hamsa mahmah hi ding hiam? Tua dingin hong kisawl a, thaman zong lian hi lo hiam? Bang hangin Khristian makai khat in a kiniamkhiat makai hi ding thupi mahmah hiam?\n3. Ezra leh Nehemiahte in thungen mi hi. Ezra leh Nehemiah Bu sungah “Thungen” “thungen mi” cih kammal bangzah kigelh hiam? Hih makaite in tatsat lo-in thungen makai-te hi. Thungetna tawh kisai bang hong hilh uh hiam?\n4. “Bang hang hiam cihleh amah in TOPA kiptakin len hi. Amah zuihna panin kihemkhia lo a, TOPA in Moses tungah a gen thupiaknate a zui hi” (2Kum. 18: 6). Bangci bangin mi khat in TOPA kiptakin len hiam? Kiptaklen cih a khiatna bang hi ding hiam? Bangci bangin Ama Thukhamte nuntakpihna in TOPA kiptakin len hi, cih tawh kizopna nei hi ding hiam?


url: =Coronavirus (Covid-19) tawh kisai thu leh Kidal kholh dan ding zia te | Radio Veritas Asia\nCoronavirus (Covid-19) tawh kisai thu leh Kidal kholh dan ding zia te\nLeitung bup cidamna tawh kisai thunei (WHO) ten (9.3.2020)ni kawlgam nai (15:30) hun ciang a thuzak sak na ah, Covid-19 natna pen leitung bup gam 105 ah kizel ta-in natna nei aa ki ummawh a kivel lai pen mimal 109,577 leh hih natna hangin tawh a sikhin mimal 3993 omta hi, ci-in WHO in pulak khia hi.\nLeitung bup Covid-19 natna atam kilawh leh tua hangin tam asi pen gam teng in,\nKorea - kivel lai 7,382 - sikhin mimal 51\nItaly - kivel lai 7,375 - sikhin mimal 366\nIran - kivel lai 6,566 - sikhin mimal 194\nJapan - kivel lai 1,116 - sikhin mimal 19\nGermany - kivel lai 1,112 - sikhin mimal 0\nSengam pualam aa om Western Pacific ah gam 9, Europe ah gam 29, East Asia ah gam 5, Middle East ah gam 6, The United States of America - gam 7, Africa ah gam 2 leh Palestine, aki gawm in gam (58) sungah Covid-19 kilawh khin ta hi.\nHih Covid-19 natna tawh kisai in kawlgam ah ahih leh (31.1.2020)pan (9.3.2020) ciang natna nei ding in a ki ummawh pen Yangon Region ah mimal (33), Shan Region ah mimal (16), Madalay Region ah (15) leh amun dang pan mimal (21), a kigawm in mimal (85) omta hi ci-uh hi.\nTu laitak in ahih leh leitung bup pan gam 89 in Covid-19 natna ngah lian nailo in tua lak ah kawlgam zong pa hi.\nCoronavirus Covid-19 ngah loh nading in kidal khol hun ahi hi. Tua ahih manin Covid-19 ngah loh nang bangci kidal kholh ding ih hiam cih leh\n-Nakhut Sapiang tawh siangtak in sil pahpah in.\n-A hih kei leh အရက် ြပန် apa khut silna te tawh sil in.\n-Khut sil lo pi-in namit nanak leh nakam te lawngkha kei in.\n- Buk-khuh in a hatchei te tawh akigam la theithei in om in.\n- Nang mah ngiat Bukkhuh, cisa aa na hatchei leh naktuam muktuam surgical mask thuah in.\n- Mitam na, pawi om naleh mihon omna te na hih thei zah in pai kei zaw in.\n- Na khuh sim in tissue tawh na kam humin, tissue na neih pak kei leh naban tawh bittakin humin. (Na khut peek zang kei in)\n- Na zatsa tissue te niin bung ah limtak pai pah in.\n- Tua khit ciangin na khut sil kik pah in.\n-Tha om nang annek tuidawn ne in dawn in.\n- A thupi penpen in abeisa ni 14 sungin Coronavirus omna gam pan hong ciah, ahih kei leh coronavirus anei mi tawh a ki sukha mi hi-in cisa, bukkhuh, naakhaksa cih bangin nang tung hong piang leh nang nadam nading leh na kim leh pam aa mite na dal nadingin zato ah pai pah in.\nKawlgam cidamna tawh kisai thuvai hawm ten kidal kholh dan ding hong gen bangin sempah ni. Ih innkuan pih lawm leh gual te tung zong gen sawn ciat ni.\nHih hong kigelh thu te pen Ministry of Health and Sports, Myanmar Facebook page panin akila ahi hi.\nPope Francis gen Coronavirus kidal nang leh a bei nang cih thu


url: =Kipek Teppiche | Teppich Kibek Kassel Cheap Teppich Kibek Gutschein\nKipek Teppiche , Teppich kibek wiedemar prospekt, Günstige teppiche online kaufen kibek, Flachgewebe teppich von kibek valley in grün 60 x 110 cm, Schurwoll teppich kibek, Teppich kibek flensburg, Teppich 2 rugs wohnzimmerteppich teppich kaufen und, Kibek kinderteppich kibek kinderteppich world foxy, Antirutschmatte teppich kibek, Teppich kibek taufkirchen teppich kibek taufkirchen, Teppich kibek weinheim teppich kibek weinheim luxury kelim, Www teppich kibek.\nKipek Teppiche Teppich Kibek Kassel Cheap Teppich Kibek Gutschein\nteppich 2 rugs wohnzimmerteppich teppich kaufen und kibek kinderteppich kibek kinderteppich world foxy antirutschmatte teppich kibek teppich kibek taufkirchen teppich kibek taufkirchen teppich kibek weinheim teppich kibek weinheim luxury kelim www teppich kibek teppich kibek bremen 2018 hochflor teppich kibek flensburg schick teppich kibek vintage teppich von kibek vintage collage in silber 120 teppich kibek flensburg pvc teppich kibek teppich kibek recklinghausen nouveau teppich teppich kibek weinheim conexionlasallista kibek teppich hochflor teppich kibek hanau teppich kibek hanau simple teppiche teppich kibek hanau teppich kibek elmshorn beautiful runde teppich kibek kat teppich kibek elmshorn beautiful teppich kibek flensbur teppich kibek flensburg stunning teppich kibek coupon teppich teppich kibek hamburg conexionlasallista teppich kibek kassel cheap teppich kibek gutschein teppich kibek logo teppich kibek rot teppich kibek munchen teppich kibek münchen for patchwork teppich kibek stuttgart teppich kibek taufkirc teppich kibek weinheim with teppich teppich kibek hanau teppich kibek hanau simple teppiche barwala einfarbige teppiche teppiche kibek teppich kibek waltersdorf teppich kibek berlin teppich kibek hamburg öffnungszeiten teppich kibek teppich teppich kibek recklinghausen conexionlasallista teppich kibek leipzig teppich kibek leipzig epic teppich teppich kibek kassel cheap teppich kibek gutschein teppich teppich kibek hamburg conexionlasallista teppich kibek sisal kibek teppiche katalog hause deko ideen runder teppich kibek teppich nafarnberg kibek teppich kibek hanau teppich kibek hanau simple teppiche teppich kibek mnchen kibek teppich x sunset in mnchen teppich kibek lamp teppich kibek teppich kibek berlin waltersdorf kelim teppich kibek kibek kinderteppich kibek kinderteppich world foxy antirutschmatte teppich kibek teppich kibek hanau teppich kibek kassel cheap teppich kibek gutschein\nWww Teppich Kibek Teppich Kibek Bremen 2018 Hochflor\nTeppich Kibek Kat Teppich Kibek Elmshorn Beautiful\nTeppich Kibek Flensbur Teppich Kibek Flensburg Stunning\nTeppich Kibek Coupon\nBarwala Einfarbige Teppiche Teppiche Kibek\nPfitzauf Backform Sessel Swan Fritz Hansen Teppiche Rund 250 Ledercouch Pflegen Allibert Dining Sessel Vermont Wohnzimmer Sessel Statt Sofa Alnatura Teppiche Cumulus Sessel Fernbedienung Bedienungsanleitung Lounge Sessel Retro Basketball Sessel Sessel Blau Weiß Möbel Rundel Teppiche Teuerste Teppiche Der Welt Lc2 Sessel Höffner Berlin Teppiche Teppiche In Altrosa Fernsehsessel Mit Aufstehhilfe Maui Teppiche Sessel Otto Versand Sessel Polstern Selber Machen Jüdische Teppiche Time Out Sessel Zwei Teppiche Verbinden Massage Relaxsessel Rattan Hänge Sessel Sessel Polstern Und Neu Beziehen Preis Moderner Ohrensessel Relaxsessel Günstig Online Vintage Teppiche Alaska Cocktail Sessel Retro Exklusive Antike Teppiche Bunte Outdoor Teppiche Waschtischbrett Gemütliche Sessel Teppiche 2mx2m Sex Im Sessel Ikea Sessel Esszimmer Maritime Sessel Momati Günstige Teppiche Für Wohnzimmer Safavieh Teppiche Sessel Elektr. Verstellbar B&b Sessel Hochbett Stockholm Wo Entsorgt Man Teppiche Was Heißt Wohnzimmer Auf Englisch Fliegender Sessel Ffxiv Coole Runde Teppiche Big Wippe\nCopyright © Teppich Kibek Kassel Cheap Teppich Kibek Gutschein


url: =Jack Ma (Alibaba Founder) in khangno te ading deihsak thugenna :: ZOMI DAILY\nposted on 19 September 2017 at 8:15 pm Lomkholna: Article, Business, Khanno\nJack Ma le Korea khangno te ki holimna khat panin Jackma in khangno te aading deihsak thugennate\nJackma icih pen tulaitak in leitung ah mihau minthang khat ahi hi. Amah pen ahausa in suak hilo aa a hanciamna, a thumuhna tungtawn in a khangto ahi hi. Tulaitak in ama phuat khiat ahi Alibaba group pen USD39billion manpha hi ci’n ki gen hi.\n1. Khialhna icih pen a lamdang metna/hamphatna hoih mahmah khat hilel hi. Na khialhkhak ding sangin na sep khakloh ding lau patau zaw hi.\n2. Na khangno lai khial ngengelh lel in, patau kei in. na tuk sim thoto den peuh in.\n3. Entrepreneur khat na ut leh Kum 20 na phak ma in, sangnaupang hoih khat hih sawm in. thumuhna zong in.\nKum 30 na phak ma in, mikhat kiang ah nasem in (ahkl) etteh ding mikhat nei in. Company lianpipi te sangin company neu no khat hileh hoih zaw lai hi. Company lianpi te aading nang pen setvan neuno khat hilel na hih manin bangmah khantohna neilo ding hiteh.\nBang company ah nasem cih thupi zawlo in kua boss kiang ah sem cih thupi zaw hi. Bang hang hiam cih leh boss hoihte in a naltang te hoihtak in pantah uhi.\nKum 30-40 ah ken bangsem thei, bang lam kiva, siam pen ka hiam ci’n nang le nang kisit tel in. Entrepreneur khat na ut leh hi hun pen a thupi mahmah ahi ta hi. Mihing nuntak zong kigen theilo ahih manin hoihtak ngaihsun in. Nasep laih laih non kei in. Na hih dingkhat siangtak in theitel ta in.\nKum 40-50 na kivakna, na siamna pen tawh nasep khiat kipan in.\nKum 50-60 ah khangnote tawsawn in. Na nung ah hong pai te lamlak in. Khangnote pen nang sangin thahat zaw uh hi. Amau te muangin la pantah in.\nKum 60 khen khit ciangin nang aading bek lian in hun zangta in. Leitung kimvel in gualnop khualzinna ahizongin na ut peuhpeuh sem ta lel in.\nVideo: Jack Ma speech in South Korea stop complaining, you can find opportunities\n4. Nuntakna icih pen thumuhna (experience) tawh kilam ahi lel hi. mikhat ciat muhna/ etdan kibang lo hi. Mipawl khatte in sum hau, mihau hong ci ding uh hi. Pawl khatte in mi gilo, mi lauhuai hong ci ding uhi. Tua te pen amau muhna hilel a nang hihna hi lo hi. Mikim in ama hihna ciat a lam uh ahi lel hi.\n5. Ka khansung ka kisikna tampi tak om hi. Mite tawh tam ka kikhawl lua aa, kei mimal aituam hun ka nei kei hi. Nasep ka hahkat lua a, ka innkuanpihte hun ka pia man kei hi. A zenzen in nuntakna thak kipan kik ding hileng tu aa ka nunna dan ka deih kei in. a thak in ka kipan nuam hi.\nKa zi in “nang pen kei aa hi kei teh, alibaba company aa hi teh” ci’n khitui luang in hong ci ngei.\n6. Nuntakna ih cih pen tomlua mahmah hi. Mikim in ei nuntakna ciat a neitek hi hang.\n7. Mite muhna ah mi gualzo, mihau khat ka hih hangin amau muhloh buaina tampi a pua zong ka hi hi. Ka company in mi 500 million aading nasep sak den hi ungh. Tua lak ah 1% mi hoihlo ci pak leng, mihoihlo awn5 bang tawh akizom kha ka hi uhi. Baih het lo hi.\n8. Khangno lai na hih manun na khangno hun uh nuamtak in zatsiam un.\nPrevious: ZYA News: Rakhine buaina UN Security Council ah & thutuamtuam\nNext: Zogam thuthang: Laitui, Tonzang, Hakha, Khampat, Tamu\nZIS pan huhna kigel


url: =Kum 11 apha naupang William Maillis in Stephen Hawking Khial hi ci :: ZOMI DAILY\nposted on 26 March 2018 at 3:14 pm Lomkholna: News, World\nWilliam Maillis pen Greek Orthodox Priest Peter Maillis ta ahi hi. Apa genna ah’ William Maillis asuahzawh kha 7 in hoihtak pauthei ta a, kha 21 aphak ciang agawm (math multiplication) siamta in kum 2 aphat in naupang laibu (children’s books) te sim in laibu neu mai 9 apha “Happy Cat” cih gelh ta hi.\nKum 4 aphak in algebra, sign language leh Greek lai simthei ta a, kum 5 aphak takteh nitak khat in geometry laibu mai 209 apha khat simkhin ziau in zingsangteh tua geometry a problem te zong solve theipah cilai hi. Tuabek thamlo in kum5 aphak in paunam kim, ‘English, Greek, French, Spanish leh Hebrew alphabets te simthei khinta hi.\nPennsylvania State, Trafford High School ah exam khempeuh azawh khitteh kum 9 hipan mah leh High School graduate thei hi. Kum8 aphak akipan college course, biology te College level ah lakhinta hi. Kum9 aphakin Carengie Mellon University ah lutthei ta hi.\nApa, Priest Peter genna ah aneu akipan in William laisim insawl kullo leh sanglai bawlding pressure pialo hi ung’ ci hi.\nVideo: On February 22, the HCHC community had the opportunity to hear William and his father, Fr. Peter (Panteleimon) Maillis, a graduate of both Hellenic College and Holy Cross, converse with Fr. Christopher Metropulos, HCHC President, onstage at the Maliotis Cultural Center.\ninterview na ah Stephen Hawking in Pasian omlo hi acihpen diklo ahihman in leh leitung zong abawlkhat om hi cih te ka proof nuam hi cin’ college sangnau pang te conference khat ah interview nei hi.\nPasian thu-um scientist thak naupang khat nei ihih man in bangteng hongsem hiam cih lunglut huai mahmah hi. Jeffrey Lian\nPrevious: Kuala Lumpur khuasung ah khutdawhngen in avak Rohingya naupang 11 kiman


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Files by subject ✖Remove constraint Subject: Files by subject Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Digital Selections Online access ✖Remove constraint Digital Selections: Online access Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition


url: =Global Buanli Family: Tulaai Leitung Thuthang tuamtuam updates December 27,2013\nTulaai Leitung Thuthang tuamtuam updates December 27,2013\nMawtaw accident haang in ongnusia Pa CIn Suan Lian 12/27/13 ni in Nashville khuapi ah Zomi Catholic Church te leh ZCF Nashville te makaihna tawh buaina omlo in leisung ah kituh thei hi. Hih sihvuina ah Zomi 300 kiim leh Khalkha lamte mi 18 kiim kihel thei a, alamdang mahmah in azi zong zato pan ongtuak thei in Haanmual dong ah misi kha thei hi. Nashville Zomi te kihuai zia picing kasa a, tui taanglo thuuk acih banglian uh ahihman etteh taak kasa mahmah hi.\nKawlgam sung Iraawady guun kabom khaktan China gam CPI company te in December 26 ni in thukante tung ah hih Mitsong project kipatkik theihnading in 2015 kiteelkhit ongkahding kumpi te tawh kihoding ci uh hihman in kawlgam sung a mipite,kipawlna tuamtuam te in CPI deihlohna saanzawhlohna thute 12/27/13 ni in genziahziah in lungphonna nei litlit uhhi.\nJapan gam Okinawa tuikulk pangteng ah American tui gaalkaap phualpi nasia tak in hontheihnading USA leh Japan Defense minister pa ngetna Okinawa tuikulh Ukpi Hirokazu Nakaima in 12/27/13 ni in phalna piata hi. Hih aphalna haang in Japan-USA gaalvaai kizopna kipseemseem ding baan ah Asia gamsung a USA te gaalpan phual kipsemsem ding ahihi.\nThailand gam saklam a asau peen Siklei tung khat pan 12/27/13 ni in Bus pikhat apai laai luisung ah kiasuk in atung atuang mi 29 thakhat in sipah in mi 5 nasia tak in liam uhhi ci in Thailand gam saklam Ukpi Palik te in taangkokhia uhhi.\n2014 kumthak kaal masa sung in Chin state sung ah kawlgam 2008 thukhunpi koicihnuam cih mipi lungsim kaihkhopna kibawlding a tua mun ah kawlgam Democracy makaai leh NLD makaaipi Daw Aung San Suu Kyi vapai ding hi ci in asiavuanpa Dr Tin Myo Win 12/27/13 ni in genkhia hi.\nThailand leh Kawlgam gamgi zuul a om Maela gaaltaai khua 12/27/13 ni in meikaang a inn 100 kaangtum in mi 3 in meikaang liamna ngah uhhi. Meiphelh mawtaw nih thakhat thu in tungman bilbel ahihman in atamzaw kiphelh zo suak ci in Thailand thunei te in genkhia uhhi.\nIndia leh kawlgam gamgi Tamu khuakiang kawlgam sunglam ah India kumpi te in Inn le lo lamding in kipan in leito ziahziah ta uh ahihman in Kawlpi khangno te lungkimlo in mi 500 ding in 12/27/13 ni in nasia tak in lungphona nei uhhi.\nINdia gam Khanglam Andhra Pradesh state sung ah 12/27/13 ni in Meileeng pi khat kaang a , mi 60 khualzin mi apuakna lak ah 23 asisa in kimu adangteng aliamtawh amangtawh kiciantak in kithei naailo hi ci in Andhra Pradesh state Meileeng lam thunei te in taangkokhia uhhi.\nLibya gam kumpi thunei te in USA gaalkaap mi 4 Tripoli khuapi nitumna lam a om Sabratha khuapi ah mancip uha, banghang manhiam cih US kumpi in atel kan mahmah laaitak hi ci in US State Department spokeswoman Jen Psaki in 12/27/13 ni in genkhia hi.\nBrazil gam khanglam Espirito Santo leh Minas Gerais stats sung ah Christmas zumkhaak sung in nasiatak in tuikhang a, mi 40 si in athulamdang mahmah in 12/27/13 ni in guahtheu ta in nitaang kimu hi ci in Brazil thuneite in taangkokhia uhhi. Hih guahtam hunsung in mipi 700,000 bang gaaltaai omman a, President Dilma Rousseff bang in Christmas nuamtak zangkha manlo ci hi.\nINdia gam Delhi khuapi sung ah Christmas zanhah nizan in Pasal nih in NUngak kum 21 aphapan khat nabuan uha, abuan hiding a upmawh mi 10 palik ten amatkhit ban uhah 12/27/13 ni in aupmawh nunungpeen uh khat matbeh uhhi ci in Delhi palik te in genkhia uhhi. HIh thu haang in mipi te lungkimlo in lungphona nei uhhi.\nPosted by Thang Khawm Pauzomi at 11:13 AM


url: =Mipi mai ah Thugensiamna (Part 4) ~ AS Thangbawk :: ZOMI DAILY\nposted on 23 September 2018 at 6:39 am Lomkholna: Article, Thangbawk\n31. Na lungsim leh pumpi tawldamsak in.\nMipi mai ah thugen dingin na kipat ciangin take a deep breath (na sungtawng dong a tungdingin huihdik masa in). Na sungah huihte second 5 sungbang omsak inla tuaciangin damtak mah in khahkhia in. Tuabangin 5-6 bang hih inla nanglenang na lungsim sungah a hoihlam in ki mu in. A siam, mite’ lungsim a zo mahmah in kimu in. Mite maiah hangsantak in thu a genziahziah thei na hihna na lungsim sungah pulak in. Tua in na pumpi hong nemsak dingaa na lungsim hong hangsak ding hi.\n32. Kiciansak mahmah in.\nTangthu leh mi min te na gennopleh a kum, a mi min cihte na gentheih lianlian ding kisam hi. Laisungah ciamteh inla gen in. Na kammal zatdan, laigual paizai leh grammartically taka na gentheihding hanciam in. Kammal paizai malo tawh mite mai ah sawtpi thugen dingin hong kideihlo ding hi.\n33. Na gending thu nei limlim in.\nKam a paunuam mi na hihding kisam hi. Na lungsim sungaa om thute midangte kiangah gensiam in. Na lungsim sungaa om nate mite in khamit tawh teltak a muhtheih nadingin na kamtawh na gensiam ding ahihi. Na thu pen mi te’n mittawh mu ding cihzahdongin hanciam in.\n34. Maizum ngei kei in.\nLeitungah na nuntak laiteng thu a gending na hihi. Koi mun koigam na tungzongin, koi koi peuhah na omzongin kam na pauloh a phamawh a hihi. Na mai a zumleh zunbuk leh mite muhlohna ah kisin in. Stage launa pen mikhempeuh lungsim sungah om kim hi. Actor siampen te zong video a kizaih simsim in a kisin tangtang mah hiaa siamkhin ingh cih omngei peuhmah lo hi.\n35. Thupi ngaihsut in.\nKampau siamna pen leitung kongkhak tawh kibang hi. Kam na pau siamleh teltheihna kongkhak khempeuh na maiah a kihongsa hipah lel hi. Nanglenang thubek zong a hoihzawdeuh in ki gentheih sawmphot limlim in. Tua hileh mite na na kizopna hong kihong ding hi.\n36. Mi te zaknop te mah gen in.\nGalpi nihna lai in ka inn ah Galkap bu khat hong hawhthei zel hi. Tuapa pen midangte banglo in ka ta te in it mahmah se uh hi. A hang ka kankan leh ka inn ah hongpai sim in ka tate zaknop thute genpih tangtang hi. A taktak in gal sungthu genleh kilawm napi galthu genlo in ka tate kiangah gunkuangthu genpih den hi. Banghanghiamcihleh ka tate in gunkuangthu bek a theihnoplaitak uh a hihi. Hihpen mite’ lungsim lakzawh nading a thupi pen thugensiamna khat a hihi. (Cargenuzh)\n37. Na hamphat pih dongin kisin in.\nMipi mai ah na thugen theihna in ulenau sungah mun hong pia hi. Na siamna hong khangsak hi. Lawmhoih tampi hongpia thei hi. Na sumbawlna leh na nasepna ah hong lamsang thei hi. A sangzawna mun ah hong kahtohpih thei aa makai in hong bawlthei hi. Kampau siamte a khasum khangbaih zaw hamtang hi. Tua ahihmanin kampau kisin in. Hamphatna tampi na ngahlawh taktak ding hi. (Mimal tawh ki hona ah) Mi haksa, mi genhak te bangcih zawh theih ding…\nNisim nuntakna ah i hopih ngampakloh, ki muhpih ding i ut luatloh, haksa i sak mi omthei hi. Tuate tungah bangcibangin i kizopna ah zawhna ngah thei ding hiamcih tawm gen ding hihang.\n38. A thugen te hoihtak ngaihsak in.\nMi a tamzaw te in thu gen nuam mahmah uh hi. A thugen a ngai ding mi deih mahmah uh hi. A ma gennop teng kiciantak na ngaihsak kei leh na thugen a bilsungah lut ngeilo ding hi. A lungsim tawng ah bangthu omhiam cih na tel dongin ngai dide phot in. A kampau tuh kei in. Thungai dingin pai in.\n39. Na lungsim daisak in.\nNa lungtang kisaina ngai inla om hithiat in. Linglawng gawp kei in. Bangthu khat peuhpeuh hong genzong na lungsim kemcing in. Hehlo dingcih khentatna a neisa in pai in.\n40. Mawhsak ngei kei in.\nThu khat peuhpeuh hong genciangin a hizongin, a sumbawlna, a innkuan sungthu, a lawm te tawh a kizopna khat peuhpeuh ah a ma mawhna genkik kei in. Khialteh ci kei in. ‘Na tuacihlohbel, tuacih zawlo a’ cihdante hong dot keileh genpeuhmah naikei in. A kiphatsakna sukha ahihmanin tuabang kammalte zanuamlo hi. (azom Part 4 nasimsuak vemaw) AS Thangbawk\nPrevious: Mipi mai ah Thugensiamna (Part 3) ~ AS Thangbawk\nNext: Leitung leitung hi 1 ~ Dong Mung


url: =American Indiante Thu Tawm ~ Thu Tatuam (Siyin News)\nAmerican Indiante Thu Tawm\nThursday, January 18, 2018 Knowledge 1 comment\nAmerica Indian te sia minam kibang ngawl nam 500 val om uh hi.\nAmerica continent amumasa bel Columbus in India ngam theng kisa ahikom amu mihingte sia Indiante ci hi.\nEurope ngam pan apeamte in thi thei natu natna puak ahikom Indian te mihing million sim in thilaw ngei uh hi.\nEurope pan apeamte in Tuu, Vok le Khui cite pawl America ah hong pua uh hi.\nEurope ngam pan apeamte America ah thet sawng in Indian te taw kisim uh hi.\nMangkam in akizangh avocado, chili, chocolate, coyote, guacamole, mesquite, peyote, shack, tamale, tomato, abalone, bayou, cannibal, Chinook, manatee, poncho, le potato te sia Indian te kam vo hi.\nIndian te na, Muvanlai sia kiita ahikom, U.S. constitution a aatpa Benjamin Franklin in USA ngam ii logo tu muvanlai teal hi.\nEurope pan apeamte in "Choctaw, Cherokee, Creek, Chickasaw, le Seminole" minamte sia Indiante sung pan "Aciim Minam Nga" ci'n ciamte uh hi.\nUtah ci sia "Utes" kici zaang ngammi te cina hi.\nOklahoma sia "mihing cii san-te" cina hi.\nHuron kici Indiante in mithi anei ciang leisung aphumma kumh 12 sung mithi luang sia nganhingte neak thei ngawl natu thingkungtung ah khai aa tua zawk ciang anguu sia leisungah phum pheang uh hi.\nIndian le USA kumhpi akhak bel kido na sia 1890 kumh hi aa, Sioux Indian te 300 val kithatlumh uh hi.\n1838 kumh in US ngalkap te in Cherokee, Creek, Chickasaw, Choctaw le Seminole Indians te sia Georgia pan tai 700 val akikhuala Louisiana ah zawkthawk thu taw peam sak aa lampi ah khuahun siatna hang, ngilkial hang le natna hang in mihingtam mama thilaw hi tua thu sia “Trail of Tears.” ci'n kiciamte hi.\nColumbus America ah athet lai Indian te sia mihing million 18 bangh om tu in muangmaw ahihang ngal kisimna hang, natna hang in 1900 kumh ciang USA ah 250,000 le Canada ah 100,000 bek nungta lai uh hi.\nAlaska Indian population sia July 1, 2060 ciang 11.2 million pha sak nuam uh hi.\nIndian te omna state teng sia California, Oklahoma, Arizona, Texas, New Mexico, Washington, New York, North Carolina, Florida, Alaska, Michigan, Oregon, Colorado, ah Minnesota hi.\nAnuai aa mun minteng sia minam kibang ngawltatuam te ii kampau tatuam taw akhiakna te hi.\n“Alabama” khiakna sia “lo thaw natu mun vawtna”\n“Arizona” khiakna sia “ciiktui luang”\n“Arkansas” khiakna sia “downstream people.”\n“Dakota” khiakna sia “Kipawl khopna”\n“Illinois” sia "ngalhangte"\n“Iowa” khiakna “mutsuak khat ”\n“Massachusetts” khiakna “mual lian thu”\n"Kentucky" khiakna sia “lo ngam mun”\n“Michigan” khiakna “Tui lian mama”\n“Mississippi” khiakna sia Missis“nasia mama” le sipi, kici “tui” kingawm "anasia mama tui" cina hi.\n“Minnesota” khiakna sia “tui sungah van lim le meal kimu”\n“Missouri” sia “buan noai pui”\n“Ohio” khiakna sia “Ahoi mama luitui luang.”\n“Texas” khiakna sia “Lawm le ngual” or “Kipawlna”\n“Wisconsin”khiakna sia “suang san omna mun”\n“New Mexico” min sia Aztec god, Meritili kici min pan hong pai hi.


url: =Ferienhaus & Ferienwohnung in Mt Maunganui (Tauranga District) | FeWo-direkt\nVon privat (337)\nAtemberaubende Oceanside 2-Zimmer-Wohnung - @ Mt Manuganui\nEin wenig Luxus in der Nähe des Herzen der Stadt\nLuxury Beachfront mit 180-Grad-Ansichten\nOceanbeach - Ganztägige sonnigen entspannten Familienhaus\nSelbstversorger-Studio-Einheit ideal für Paare\nSand Castles - Mount Maunganui Ferienhaus\nNette Garten, zu Fuß zum Strand\nClyde Suite Ferienwohnung Unterkunft\nMarine Parade Bliss im Mount\nSurf Studio, Mount Maunganui\nMt Maunganui Family Getaway\nGroße Strand Familienhaus\nZeitgenössische 'Küsten Stil "Innenstadt-Wohnung\nRelaxing Oceanview Retreat\nGolf andamp; Strand. Geräumige andamp; reinigen.\nNette Zentral Mountie\nMount Maunganui Urlaub Stadthaus.\nBeach Retreat auf Tal\nArnies am Strand - Mt Maunganui\nBrand New, Quality Plus, Französisch Boutique-Stil\nEingez��unt Rustikale Villa mit sonnigen Decking\nSonne und Surfen mit Stil\nBeach House mit Garten Rückzug\nGroße Downtown Familien 5 Bdrm Residenz-Ganze Seiten\nMt Maunganui Studio Unit\nMt Maunganui Apartment 3. Stockwerk Central Location\nFerienhäuser & Ferienwohnungen in Mount Maunganui (300+)


url: =Pasian in deihna khat hong nei gige :: ZOMI DAILY\nposted on 12 May 2015 at 8:44 pm Lomkholna: Article, DavidTuang\nJonah in Pasian’ sawlna mang loin a lehtai ciangin ngapi gil sung tunga ngapi gil sungah sun thum leh zan thum sung om hi. A taktak in ci le’ng, mihing khat tuipi sunga om ngapi gil sungah sun thum leh zan thum om cih pen si leh kilawm mahmah ta(sih hun mahmah ta) ahi hi. Ahi zongin Pasian in Jonah kisikkik in ama kiangah kiheikik ding leh Neniveh khua-ah thugen dingin deih lai ahih manin a nuntakna laksak lo hi.\nPasian in ama deihna a taangtun’sakna nungah Jonah in Pasian’ sawlna bangin Neniveh khuapi-ah lungdamna thu hong taangko a, Kumpipa a kipan gam mi khempeuh in mawhna kisikkik in Topa’ lamah hong kiheikik uh hi. “Pasian in amau hihnate mu a, a khialhna uh panin a kihei uh a muh ciangin kisik a, amau tungah hih dingin a cihsa siatna a tungsak nawn kei hi.” Jonah 3:10\nEite’ nuntakna zong tua bang mah ahi hi. Pasian’ thu-um(Christian) khat hinapi-in Topa’ deihna bangin nungta kalsuan loin ama deih lohna lamlamah i lehtai thei zel hi. Tua bang himah ta le’ng, Pasian in tuni ciang dong hong nungtasak in, nuntakna hu hong kawm’ lai ahih manin, deihna khat hong nei gige ahih lamtak i phawk gige ding kisam hi. I lampialna(i lehtaina) panin kisikkikna tawh ama kiang zuan a, i hih\ntheihna bangbang tawh ama minthan’ gamzai nading leh midangte’ phattuam nadingin ma i pan’ ding pen Topa’ deihna ahi hi. Tua bang hi peuh leh eite’ hangin mi tampitak in Topa’ hoihna hong mu dinga, mi tampitak Topa’ kiangah hong ciahkik in, Leitungbup dongah khanlawhna lianpi hong piang ding hi.\nMi tampitakte’n sihna hanmual lam zuan mah ta leh, tuni ciang dong na nuntak theih laina a hang pen, “Pasian in deihna khat hong nei gige,” ahih hang ahi hi. Atelsiam dingin Topa’n thupha hong pia ta hen. Amen!\nPrevious: Kalaymyo Thuthang Pawlkhat (12 May 2015)\nNext: A khangto nuam mi na ut hiam?


url: =Numeite’ theihhuai thupi pawlkhat :: ZOMI DAILY\nposted on 16 August 2015 at 10:38 am Lomkholna: Article, Theihhuai\n(1) Nitak in Setkahlei (Elevator) tawh inn dawlsang tungah na theih ngeiloh pasal khat tawh note gel bek kahto dingin na hih le Research bawl te genkhiat na-ah: Setkahlei sungah lut in la, tua khit ciang na lutna ding khaan (room) na tun ma tengin khan (room) kimah nambat (khaloh) mek kim masa in. Gtn: Na lutna ding room (9) na mun ahih leh room (1) panin (9) na room ciang dong nambat (khaloh) mek sa in koih in. Tua hi leh khaan (room) khat khit khat ong kihong ding a, setkahlei sungah kua mahin nang hong bawlsia ngamlo tuam pah ding uhhi.\n(2) Nang guak bek inn ah na om laitak in na theih ngei loh mikhat na innsung ah ong hawh (onglut) aa haksatna ong pia thei kha in teh cih na upmawh zenzen leh Research bawlte gen na pan in: Anhuan buuk sungah lut pahin, banghang hiam cih leh zasan vui koi lai ah om, temta koi lai ah om cih pen ong lut mipa sangin, nang na tel zawk ding kisam hi. Tua hi le na kidalna ding na kigin kholh zia ding nuam pah ding ahihi. Tua ahih kei leh zong uum leh beel tawh deng gawpin, veng le paamte zak theih dingin, awngkhia gawpin huhna ngen thei hi. Na otna awging pen tua hong lutsim mipa ading in haksatna atunthei ahih lam pawk tawntung hi.\n(3) Nitak khuamui khit zan khua nungin Taxi zat ding akul khak zenzen leh: Research bawlte gencianna pan in, Taxi mawtaw sung na lut ma in mawtaw nambat ciamteh masa in la, na Nu leh na Pa (or) na lawmte khat peuh kiangah Phone set in la na tuanna mawtaw numbat, mawtaw mel, na tuan hun leh na tuanna mun leh mual thu mawtaw hawl pa theih kammal tawh hopih hamtang in. A zenzen in na hopih dingte khat zong naho pih theih kei khak leh zong aho pih thei kineih in la, phone tawh mi a hopih kineih in.\nTua bangin na Call manin Taxi hawlpa in a lungsim sungah na mawtaw tuan lam midang hong thei khat om cih thei ta ahih manin, nang tungah a hoihlo bang mah hong sem (khem) ngam nawnlo pah tuam ding hi. Tua khit ciangin na pai nopna, na tun nopna, na ciah nopna, na inn ciang dongah ong kha pah ding aa, tua danin potential Attacker khatin nang ong kem khat suak pah ding hi.\n(4) Azenzen in Taxi hawl khatin mi om lohna ahih kei leh na pai noplohna lampi ah ong paipih khak zenzen leh Research te genna pan in: Na lungsim sung ah haksatna thuak ta ding hi ing ei ci-in, na ki-upmawh leh na khut sung aa na tawi mainul (or) na ngawngkuah lakhia in la mawtaw hawl pa ii nung lam panin agawl ah gak in la, azenzen in mainul ahih kei leh ngawngkuah na neih kei leh mawtaw hawlpa ii gawlan puan panin lenkip in la anung lam pan in gak gega in. Puan angkilh bilpaak in mawtaw hawl pa ngawl na gakcip ding aa, a lauhuaina panin na suahtak theina ding lampi ong kihong kha thei ding hi.\n(5) Nitak khuamui khit hunin nang guak bek lungmuan lohna ah na pai laitak in nanung pan mikhat in ong zuizui peuh a om leh Research bawlte genna pan in: Sai khat peuhpeuh sungah lut ziau in la, inn neite kiangah na haksatna teng gen in huhna nget sawm in. Nitak vai nunung lua in sai a kikhak khit zenzen leh zong ATM box sum lakna munah lut in. Bang hang hiam cih leh ATM box sum lakna mun khem peuh phial ah security camera om kim hi. Tua bek tham lo angak den mi (security) om thei den ahih manin, mitheih ding a utlo na nung pan a ong zuizui pa a dingin nuam mawh mahmah dinga na tungah siatna ong tun nading tawh na kipelhthei ding hi.\nPrevious: A kikhen thei lo nupa ki-itna le khutzungbuh\nNext: “ATLANTIS” a om takpi diam? ~ Pau Tun Thang


url: =Gulpi (Python Snake/Ular Sawa)\nMalaysia gam Sri Petaling khuapi sung lutcilna Malay-Kalantan Seafood Ansai gei ah tuni Thursday, January 2, 2013 (7:30 AM) hunin, gulpi khat kimu hi. Tua gulpi pen Thampi (Pathon Snake or Ular Sawa) namte hi-in, agei-aom mi tampi in en ngeingai uh himah leh aman ngam omlo ahih manin, Police te kiko hi. Police tezong thakhat thu-in, hongtung ngeingai uh a, thau tawh akap sawm laitak in, Ansai nuai-a kuavang khat ah nawh takin lutphei ahih manin, kapmanlo uhi.\nTua kuavang pen ansai nuai ah vangphei-a, thampi adingin akhuasakna phualpi hidingin kilamen hi. Ansai pen nitaklam nai nih pawlin hong uh a, zingsang nai 3:00 pawl ah khak uhi. Agei-a Malay te' genna ah, "Gulpi pen thahsak huailo hi. That lehang, ansai neite' adingin buaina lianpi piangthei ding hi," ci-in, gen uhi. Tua thampi pen ansai neite asiam khat in mu uhi. Saineu nokhat ahih zenzen hangin, Business gang mahmah a, nikhat in sumlut 5,000 nuai-ah om ngeilo, ci uhi.\nNote: Himun ah kei mahmah zongh va kihel ing. Gulpi pen alaizang pheicia pha-in, alu leh amei pen bancia pha hi. Asauna pen pi sagih/giat pawl pha hi. Alutna kuasung panin hong pusuah hun ding kitheilo ahih manin, Security khat tavuan kipia-a, tuapa-in a-etcik laitak ahihi.